Zure objetu sentimentalak antolatzeko KonMari aholkuak - Kokoro Tailerra\npor kokoro tailera | Jun 14, 2021 | Categoría OBJETOS SENTIMENTALES, Esentzia, orden, Kokoro Tailerra | 0 Comentarios\nAzken asteetan objetu sentimentalen inguruan hausnartzen aritu gara. Gaurkoan maila praktikoan lagungarriak izan daitezkeen hainbat aholku eskaini nahi dizkizut, KonMari® metodoaren bidez era erraz eta erabilgarrian antolatu ditzazun.\nAurreko artikuluak irakurri badituzu saioa nola prestatu eta lehen pausuak nola eman argi izango duzu. Dena den, badaezpada hemen uzten dizkizut artikuluen loturak.\nObjetu sentimentalak, KonMari® metodoaren amaiera\nObjetu sentimentalak kudeatzeko gomendioak\nBAT ASKOREN ORDEZKARI GISA\nZure objetu sentimentalak berrikusten hasi bazara jada ohartuko zinen sail bakoitzean errepikatutako objetu ugari izango dituzula. Adibide argiena argazkiena izan ohi da. Ohartu zara askotan momentu bera irudikatzen duten argazki bat baino gehiago izaten ditugula? Batzuetan argazki batetik bestera dagoen aldaketa ñimiñoa da. Fenomeno hau oso ohikoa da argazki analogikoetan eta zeresanik ez, digitalki atera eta gordetzeko aukera dagoenetik.\nHorregatik bidelaguntzen ditudan prozesuetan beti gomendatzen dut une bakoitzeko argazki bat aukeratzen saiatzea. Izan ere, argazki kuttunek, benetan garrantzitsuak izan eta zirrara berezi bat sortzen diguten gutxi horiek, botere handia dute bere baitan: argazki bakarrarekin gertaera oso baten oroitzapena gogora ekartzeko gaitasuna dute.\nBerdina gertatu daiteke zure bizitzan askotan errepikatu den gertaera berezi batekin. Adibidez, Euskal Herrian egiten den ekimen berezienetako bat Korrika da. Nor ez da hunkitzen egun horietan? Asko zarete urtez urte bertan parte hartu eta saio bakoitzeko petoa etxean gordeta duzuenak. Horrelakoetan esaterako, zuretzat bereziena edo kuttunena izan den urteko petoa gorde dezakezu guztien ordezkari gisa.\nKorrika aipatu dut baina benetan, edozein ekimen/gertaera izan daiteke: lehiaketak, lasterketak, bazkariak, egun bereziak…\nGUTUNAK, EGUNEROKOAK ETA BIDEOAK\nBeharbada zure gutunak, egunerokoak edota bideoak berrikusten hasi zarenean arazo handi batekin egin duzu topo. Banaka-banaka begiratzen hasi zarenean gutun eta eguneroko guztiak irakurri eta bideoak ikusteko izugarrizko gogoa sartu zaizu. Ondorioz, denbora asko beharko duzu aukeraketa egiteko eta ziur aski momenturen batetik aurrera akituta eta blokeatuta sentituko zara.\nHori ekiditeko, idatzizko edo ikusentzunezko formatua duten ondasunetan lehenengo lerroak edo minutua bakarrik irakurri/ikustea gomendatzen dizut. Lerro horiek irakurrita, edo egunerokoari gainazaleko begiratu bat botata zurekin mantendu edo joaten utziko duzun erabaki beharko zenuke ahal den azkarren. Ordena prozesua ahal den sakonen eta arinen egiten saiatu behar zara, bestela amaitu aurretik trabatuta geldituko zara eta.\nHala ere, arrazoi zehatz batengatik azpitalde konkretu bati arreta berezia eskaini nahi badiozu jarraitu 3 gomendio hauek:\n1. KonMari® prozesuko lan saioetatik aparte agendatu horretarako propio erabiliko duzun denbora eta espazioa.\n2. Mugatu denbora, jarri amaiera data bat. Noiz arte izango duzu etxekolan hau egiteko denbora? Izan kontutan, hasieran ilusioa sortzen dizun eginbehar bat izan arren, denbora luzez amaitu gabe uzten baduzula zure buruarentzat karga bat gehiago bilakatuko dela.\n3. Ziur aski hasieran energia eta gogo handia izango duzu lan hori egiteko baina aurrera zoazen heinean indarrak gutxitzen joango dira. Hori gertatuz gero, itzuli hasieran aipatu dizudan modura (2-3 lerro irakurrita egin aukeraketa azkar bat).\nTXIKITAKO OROITZAPENAK ETA FAMILIATIK JASOTAKO OBJETUAK\nPertsona batzuek txikitako oroitzapen ugari izaten dituzte: arropatxoak, liburuak, marrazkiak, panpinak… Edo beharbada nire kasuan bezala, familiako pertsonaren batengatik jasotako objetu edo arropa ugari izan dezakezu.\nGuzti horietatik aukeratu oroitzapen goxoena helarazten dizuten objetuak, oraindik ikusi edo ukitzen dituzunean denboran atzera eraman zirrara sortzen dizutenak. Herentziaz jasotako arropa edo objetuetan, zuretzat oraindik ederrak direnak eta pertsona horiekin lotura berezia egiten dizutenak gordetzea gomendatzen dizut.\nBatzuetan, objetua bera egoera txarrean badago (hautsita, oso zaharkituta, zikin…), baina agian argazkien artean topa dezakezu berekin zauden irudiren bat. Esaterako panpina maite bat bazenuen, ziur argazkiren batean berarekin batera agertuko zarela.\nOBJETUAK JOATEN UZTEKO ERRITUALAK\nBatzuetan ez da erraza izaten objektu sentimentalak joaten uztea, zakarretara botatzea, birziklatzera eramatea edo norbaiti ematea, gogorra egiten zaigulako. Horregatik lagungarriak izan daitezkeen erritu txiki batzuk dituzu hemen:\n– Sua eta gatza araztaileak dira. Pertsona batzuek nahiago izaten dute beren objektu sentimentalak (egunerokoak, gutunak edo argazkiak) sutan erre horrela beste inork ez dituela topatuko ziurtatzen baitute. Gainera, lanketa askatzailea izan daiteke.\nModu seguru batean ondasunak erretzeko aukerarik ez baduzu (gehiengoaren kasua), gatza botatzea ere lagungarria izan daiteke. Kasu horretan bildu argazkiak, gutunak, panpinak edo dena delakoa poltsa edo kaxa txukun batean, eta bota gatz pixka bat itxi aurretik. Sinbolikoki gatzak objektuak araztu eta prozesua ixten laguntzen du.\n– Panpinen, pelutxeen edo begiak dituen edozeren kasuan (irudiak, argazkiak eta abar), lana asko errazten du begiak tapatzeak. Bestela, botatzen dugun bitartean, atsekabez begiratzen gaituztela senti dezakegu.\n– Ondasunak joaten uzteko orduan, garrantzitsua da ere nola egiten dugun. Ez da gauza bera zakar poltsa batean nolanahi sartzea edo propio aukeratutako poltsa eder batean txukun sartuta eramatea. Gainera, gure balioekin koherenteak diren irtenbideak topatzen baditugu (birziklatu, dohaintza, oparitu…), oraindik ere errazagoa izango zaigu bota edo joaten uzteko momentu hori.\nNOLA ANTOLATU AZPITALDE BAKOITZA\nAmaitzeko azpitalde bakoitza ordenatzeko aholku txiki batzuk utziko dizkizut.\nArgazkiak eta bideoak:\nPaperean gordetzen dituzun argazkiekin bi aukera ikusten ditut. Batetik, zure egungo gustuekin eta praktikoa den formatu bateko albumetan gordetzea (ez oso handia bestela erabiltzeko zailak dira eta ez dira armairu edo apalategietan ongi sartzen). Honek denbora eskatuko dizu baina zure buruaren eta familiaren zaintza modu bat izan daiteke. Beste aukera, kaxa polit batean guztiak batera gordetzea da. Nik horrela gordetzen ditut nireak, eta izugarri gustatzen zait, izan ere, argazki baten bila noanean gainontzeko guztiak ikusi eta errepasatzeko aukera ematen dit.\nFormatu digitalen kasuan are errazagoa da, garbiketa sakon bat egin ondoren, nire gomendioa artxibo guztiak kanpo-memoria batean bateratzea da. Hori bai, oroitu beti segurtasun kopia bat gordentzen!!! Pertsonalki ez naiz “hodeian” gordetzearen oso zalea, alde praktikotik abantaila asko ikusten dizkiodan arren segurtasun aldetik oraindik mesfidantza sortzen didalako. Baina hau hautu pertsonala da.\nArgazkiak, egunerokoak eta gutunak/postalak paper formatua dutenez niri liburun apalategian gordetzea gustatzen zait. Ez nituzke liburuekin nahastuko, noski, baina apalategian liburuetatik gertu leku diskretu bat bilatuko nieke.\nHain agerian gordetzea ez baduzu atsegin, objetu sentimentalentzat toki konkretu bat bilatuko nuke beharbada zure gelan edo zure espazio pertsonal batean.\nGutun eta postalak bateratu eta karpeta edo kutxa fin batean gordeko nituzke. Gutun-azalak ez bazaizkizu oso garrantzitsuak iruditzen nik bota egingo nituzke. Horrela, gutunak tolestuta gordetzea ekidingo duzu eta hobeto kontserbatuko dira denboran.\nUne edo momentu ezberdinetako oroitzapenak, txikitako objetuak edo familiakoen edo maite dituzunen eskutik jasotako objetu pertsonalak:\nHauekin ere bi aukera. Objetuaren arabera gainontzeko kategoriekin batera gorde ditzakezu, adibidez, jertse kuttun bat arropekin, oporretatik ekarritako oskola bat objetu dekoratibo gisa etab.\nEdo leku diskretuago bat bilatu ahal diezu zure espazio pertsonalen batean. Adibidez, hainbat objetu berezi badituzu baina ez baduzu bistan egoterik nahi, kaxa eder batean gordeko nituzke armairu edo tiradera batean. Hala ere, armairu horretan bila iezaiezu ohorezko leku bat, zuretzat eskura dagoena eta apreziatzeko aukera emango dizuna. Ez zokoratu edo baztertu txoko batean.\nDominak, sariak etab:\nAurreko kasuaren antzera objetu dekoratibo gisa gorde ditzakezu edo, bestela, zure espazio pertsonaleko toki diskretuago batean gorde. Edozein kasu oroitu! Bilatu ohorezko toki bat.\nMarrazkiak edo bestelako espresio lanak:\nMarrazkien edo espresio lanen kasuan, nik karpeta edo kutxa batean gordeko nituzke, argazkiak, gutunak etab. gorde dituzun lekutik gertu. Pertsonalki inoiz ez ditut objetu dekoratibo gisa erabiltzen espresio lanak norberarentzat egindako lanak direlako eta ez besteoi ezer komunikatu edo erakusteko. Argudio honek azalpen luzago bat beharko nuke eta gaur ez dugu tarterik, baina laster honen inguruan sakonduko dugula hitz ematen dizut.\nBa honekin amaituta izango genuke objetu sentimentalen kategoria! Yeah!!! Honaino iritsi bazara zorionak!!! Ziur nago ibilbide honetan era guztietako emozio eta uneak izango zenituela: dibertigarriak, zirraragarriak, tristeak, lasaiak, zailak… Baina espero dut ibilbide horrek zure esentziarekin bat egin eta zein baliotsua zaren ohartzeko balioko dizula.\nEra berean, zalantzarik gelditu bazaizu edo prozesuko momenturen batean kateatuta gelditu bazara, badakizu zu bidelaguntzeko irrikitan nagoela. Jarri inongo konpromezurik gabe harremanetan eta zure beharretara egokitzen den laguntzeko modua topatuko dugu.


Peridotita - Wikipedia, entziklopedia askea.\nPikor larrizko arroka igneoa, nagusiki olibinoz osatzen dena, eta piroxeno, anfibol edo mika mineral mafikoak izan ditzakeena. Peridotiten artean arroka ezagunenak saxonita, harzburgita, lherzolita, wehrlita eta dunita dira.\nMineral garrantzitsuak Olibinoa\nPiroxenoak (orto eta klino)\nMaximoa 3,4 g/cm3\nMinimoa 3,2 g/cm3\nPeridotita pikor larriko arroka igneo plutonikoa da, Mantuko osagai nagusia.\n2 Aztarnategiak eta erabilera ekonomikoa\nArroka ultramafiko dentso bat da, batez ere piroxeno eta olibino mineralez osatua. Arroka ultrabasikoa da, silikan duen edukia %45 baino gutxiago delako. Magnesio eta burdin kopuru handiak ditu.\nPiroxenoak, bai klinopiroxeno bai eta ortopiroxenoak, anfibolak eta plagioklasak izan ohi ditu, hala nola flogopita mineralak. Lurrazalera fragmentu moduan iritsi daitezke magma batek bultzatua edo bestela obdukzio orogeniko prozesuetan iritsi daitezke lurrera.\nAztarnategiak eta erabilera ekonomikoaAldatu\nMunduko hainbat mendigunetan basamentu handiak agertzen dira, Malaga inguruko (Espainia) Rondako Peridotitak dira munduko aztarnategirik handiena.\nPeridotiten barnean nikel, platino eta batez ere kromo bandak aurkitzen dira. Izan ere kromoa lortzeko iturri ohikoena da. Hau ustiatzeko meategi handienak Hegoafrikan eta Zimbabwen daude.\nArroka ultramafikoen sailkapena. Goian, berdez, peridotiten sailkapena.\nArroka ultramafikoen sailkapenean peridotitak eta piroxenitak agertzen dira. Olibinoan %40a baino gehiago duten arrokak peridotitetan sailkatzen dira eta arruntenak lherzolita, dunita eta harzburgitaren eremuetan kokatzen dira.\nSierra Bermeja, Ronda.\nAzken aldaketa 15 abendua 2019(e)an, 18:08(e)tan


Irekia Eusko Jaurlaritza - Gobierno Vasco :: Herrizaingo Sailaren araudi berriarekin, EAEn baimendutako apustu-enpresak Interneten aritu ahalko dira\nHerrizaingo Sailaren araudi berriarekin, EAEn …\nHerrizaingo Sailaren araudi berriarekin, EAEn baimendutako apustu-enpresak Interneten aritu ahalko dira\nHauteskunde Administrazio, Joko eta Ikuskizun Zuzendaritzak erabiltzaileen benetako kontrola bermatu eta adingabeak babestu nahi ditu\nEuskadin dagoeneko baimena duten hiru enpresa esleipendunak Interneten aritu ahalko dira Herrizaingo Sailaren araudi berri bati esker. Interneten baimendutako orrialdeetan apustuak egiten dituzten erabiltzaileei konfiantza eta segurtasun maila handia emateko sortu dute.\nHerrizaingo sailburuak uztailaren 7an emandako eta gaur (2011/07/13) Euskal Herriko Agintaritzaren Aldizkarian kaleratutako agindu batek Euskal Autonomia Erkidegoan baimendutako apustu-enpresek apustuak sistema telematikoen bidez ustiatzeko sistemak homologatzeko jarraibideak ezartzen ditu. Araudi honekin burutu egiten da Apustuen Erregulamendua, 2005ekoa. Aginduak arautu egiten du apustu-erabiltzaileentzako eskaintza Internet bidez, eta gaur egun ostalaritza-establezimenduetan eta apustu-lokaletan dauden makinen bidezkoa osatzen du.\nInterneten apustu-sistemak homologatzeko eskatzen diren betekizunek jokoaren eta horren prozeduren fidagarritasun, segurtasun eta gardentasunerako bermeak zehazten dituzte, eta bitarteko tekniko, programa, sistema eta instalazio guztietan dute eragina. Halaber, domeinuaren formatua eta edukia, eta sistema telematikoen bidez apustuak ustiatzeko sistema berezi eta beharrezko guztiak zehazten dituzte.\nHerrizaingo Saileko Hauteskunde Administrazio, Joko eta Ikuskizun Zuzendaritzak horretan parte hartzen duten pertsonen nortasuna bermatu nahi du parte-hartzaileen eskubideak eta adingabeak eta pertsona ahulenak babestea zaintzeko, jasotzen diren datu pertsonalen segurtasuna eta konfidentzialtasuna babesteko, eta jokatzen duen pertsonarekin izaten diren komunikazioen osotasuna bermatzeko mekanismoak izateko.\nEuskadin ari diren hiru apustu-enpresek prozesu bat ezarri beharko dute apustua formalizatutakoan apustu-txartelek izan beharreko gutxieneko informazioa duen berrespen elektronikoa jaso ahal izateko, eta sariak ordaintzea edota jokatutako diru-kopurua itzultzea bermatzeko, apustuak baliogabetuz gero.\nInternet bidezko apustuak ustiatzeko zerbitzariek EAEn egon beharko dute, eta Apustuen Unitate Zentralera konektatuta. Enpresa esleipendunek bete beharreko beste betekizun bat: joko-sistemak linean Administrazio Publikoekin konektatzeko aukera emango du, erabiltzaileek jokatu ahal izateko baldintzak betetzen dituztela egiaztatzeko.\nApustu-enpresaren merkataritzako marka identifikatzen duen domeinu-izen baten bidez ikus daitekeen webgune bat izan beharko dute apustu-enpresek; ".es" domeinu bat izan beharko du, gainera. Web-orrialdeak ezingo du beste batzuetara eraman, domeinu nagusiaren edo identifikatzen duen merkataritza-markaren azpidomeinuetara izan ezik.\nWeb-orrialdea gutxienez bi hizkuntza ofizialak erabiliz aurkeztuko da. Orri nagusian, ikusteko moduan, adingabeei apustuak egiteko debekua jakinarazteko informazio-etiketa agertuko da, eta jokoak mendetasuna eragin dezakeela ohartaraztekoa. Orri nagusian, edo esteka bidez zuzenean irekitzeko moduko orrialde batean, honako informazio hau ere eman beharko du: enpresaren izena, sozietatearen helbidea eta baimendutako apustu-lokalen zerrenda. Horrez gain, apustuak antolatu, ustiatu eta kudeatzeko administrazio-baimenaren jaulkipen-data ere izan beharko du ikusgai.\nJokoarekin lotutako arazoei aurre egiten laguntzeko elkarte espezializatuen informazioa sartzea ere aurreikusi dute. Mendetasun horren kontrako borrokan espezializatuak diren web-orrialdeen estekak eskainiko dituzte horretarako. Web-orrialdeak ezingo du izan jokatzen duten pertsonei finantza-zerbitzuak eskaintzen dizkieten erakundeen iragarkirik.\nJokalari-kontua irekitzeko, erabiltzaileak adinduna dela eta egoitza EAEn duela agertzeko erantzukizun-deklarazioa egin beharko du, eta adostasuna adierazi beharko du bere datu pertsonalak, jokalari-kontuarenak eta egindako apustuenak gordetzeko. Enpresak, berriz, erabiltzaile-izena eta sarbide-gakoa jakinarazi beharko dizkio, horrek emandako helbide elektroniko batera bidalita.\nProduktu erabat berria izan arren, apustu-enpresen jarduna etengabe hazi da 2008ko abuztuan martxan jarri zenetik, enpresek jendearen eskariei erantzuteko egindako ahaleginari erantzunez, antza.\nEAEn 39 apustu-lokal eta 20 joko-areto daude baimendutako apustu-lokal gisa egokituta. Ostalaritza-establezimenduetan, berriz, 1.490 apustu-terminal daude.\n2010ean, baimendutako hiru enpresek 13 milioi apustutik gora kudeatu zituzten, 102 milioi euro bildu zituzten eta 87 milioi euro inguru banandu zituzten sari moduan. 2011ko lehen hiruhilekoan, apustu-kopurua, guztira, 5 milioitik gertu kokatu ze\nIndarrean sartu da Bingo Elektronikoaren EAEko Araudia\nParte hartu ezazu eta zure iritzia eman galdeketen bidez


Herri Ondarea :: Hijas de Maria\nHijas Maria taldekoa izan zan. Dotrinara joaten zan beti. Estandartea kanposantura eroaten ebela akordetan da. Batez be, neskak joaten ziran. Errezuak egiten ebezan eta dotrinea be ikasten eben. Orduan derrigorrezko gauzea zan. Eskolea amaitu eta segiduan hasi ziran hara joaten. Txiki-txikiak zirala joaten ziran.\nEnterruren bat egoanean, bandereagaz urteten eben, baita Aste Santuan edo bateren batek komuninoa egiten ebanean be. Ez eukien uniformerik. Prozesinoa egiten eben estandarteagaz.\nInformador: Conchi Barañano


Eskualdea* Herria* Beste datuak\nEU ES E-mail helbidea*\nEH Bildu.eus 2017 - Lege oharra\nEH BILDUREN INTRANETA\nIzaera Pertsonaleko Datuak Babesteko abenduaren 13ko 15/1999 Legea dela bide, jakinarazi nahi dizugu webgune honetako datu-bilketarako formularioen bidez ematen dituzun zuri buruzko datuak EUSKAL HERRIA BILDUren (IFK G-71206700) fitxategi bati gehituko zaizkiola.\nEra berean, jakinarazten da –eta erregistratutako pertsonak espresuki baimentzen du– baimendutako pertsonak Internetera konektatzeko erabiltzen den IP helbidea zein den jakin ahal izango duela EUSKAL HERRIA BILDUk, estatistikako azterketak egiteko soilik.\nFitxategi honen xedea da erabiltzaileek intranetean duten jarduera kudeatzea eta haien interesekoa izan daitekeen gure jardueren berri ematea, barnean hartuta zuk zeuk erregistratzeko unean emandako bitarteko elektronikoen (helbide elektronikoa edo sms) bidez informazioa bidaltzea.\nEra berean, datu horiek EUSKAL HERRIA BILDU kide den Korporazioei edo EUSKAL HERRIA BILDU osatzen duten alderdi politikoei laga ahal izango zaizkie; eta www.ehbildu.eus webgunean kontsultatu ahal izango dituzte edozein unetan.\nDatuetarako sarbide-eskubidea, zuzentzeko eskubidea, aurka egiteko edo ezeztatzeko eskubidea erabili nahi baduzu, honako helbide honetara jo behar duzu: Gaztelu Plaza 49 1, 31001 Iruñea (Nafarroa), edo bestela, mezu elektroniko bat bidali behar duzu web@ehbildu.eus helbidera.\nAPLIKAGARRIA DEN LEGERIA ETA JURISDIKZIOA Honako baldintza orokor hauek Autonomia Erkidegoko legeriak eta, subsidiarioki Espainiakoak artezten ditu, eta beraien interpretazioak, aplikazioak eta betearazpenak eragin ditzaketen auzi guztietarako eskumena Donostiako Auzitegiek eta Epaitegiek dute.


Ikasle Mexikarrak Lea Artibai Ikastetxean - Anboto.org\nIkasle Mexikarrak Lea Artibai Ikastetxean\nAnboto 2018-10-01 10:00\nLea Artibai Ikastetxeak ikasturte honetan Mexikotik etorritako gazte talde bat hartu du prestakuntza programa berezi baten baitan. Mexikoko Guanajuato estatuko Gobernuak, Goi-mailako Hezkuntza Institutuak eta industria pribatuak bultzatuta, teoria eta praktika uztartzen dituen “Capacitación sin fronteras” programaren baitan elkarlan akordio bat sinatu dute TKNIKArekin (Lanbide Heziketari aplikatutako ikerketa eta berrikuntzako\nEuskal Herriko 9 enpresak parte hartu dute hitzarmen honetan eta Guanajuatoko 25 ikaslek 4.0 industriak eskatzen dituen gaitasun tekniko zein zeharkakoak landuko dituen prestakuntza espazializatua jasotzeko aukera izango dute, Lea Artibai Ikastetxean, Bergarako Altuna Ikastetxean eta TKNIKA zentroan.\nLea Artibai Ikastetxera etorri diren 10 ikasle mexikarren egonaldia bi fasetan banatuko da, alde batetik, irailaren 4tik urriaren 30era 320 orduko prestakuntza teorikoa egingo dute eta, fase hau bukatzean, abenduaren 22ra arte enpresetan praktikaldiak egingo dituzte, hain zuzen ere, Mexikon presentzia duten CIE Automotive eta ELAY enpresa euskaldunetan.\nCIE Automotive, automozioaren sektoreko osagai eta azpimultzoen mundu mailako hornitzaile bat da. Hainbat teknologia ezberdinen ezarpena eskaintzen duen (forjaketa, aluminio injekzioa, galdaketa, mekanizazioa…) eta 6.000 erreferentzia inguru produzitzen dituen enpresa hau sektoreko erreferentziazko hornitzaile bihurtu da bere negozio eredu sendo eta egitura malguari esker.\nELAY forjatutako piezen mekanizaziorekin hasi zen enpresa bat da. Antzuolan kokatuta, egun ebaketa zehatzaren teknikan espezializatuta dago eta batez ere automobilgintzaren sektorean murgiltzen da. ELAY Taldeak, bere produktuekin, bost kontinenteetako merkatuetan egotea lortzen du gaur egun, Europa, Amerika eta Asian dituen hiru ekoizpen plantei esker.\nPrograma honetan parte hartzen duten bekadunek lehenengo 6 hilabeteko epealdi bat burutzen dute Mexikon enpresek duten egoitzetan eta ondoren, atzerrira joaten dira enpresaren jatorrizko plantara, prestakuntza espezializatua jasotzera.\nEstrategia honen bidez, promozionatzeko edo enpresan kontsolidatzeko aukera ematen dieten esperientzia eta profesionalizazioa jasotzen dute onuradunek.


Irekia Eusko Jaurlaritza - Gobierno Vasco :: EHAA xedapena 201800877\nAldizkariaren data: 2018-02-16 Aldizkari honetan argitaratua: 2018034\nGaiak: FORMULARIO ADMINISTRATIBOAK; INFORMAZIO ADMINISTRATIBOA; PROZEDURA ADMINISTRATIBOA; UDALAK; LANKIDETZA-HITZARMENAK; INTERNET; EUSKO JAURLARITZA; PASAIA; ESTATUKO ADMINISTRAZIO OROKORRA; ADMINISTRAZIO ELEKTRONIKOA\nXedapenaren zenbakia: 201800034\nHurrenkenaren zenbakia: 201800877\nIkus 2016/07/21ean argitaratutako 2016/07/07ko 201600083 EBAZPENA\nArtikulu bakarra.– Administrazioaren eta kudeaketa elektronikoaren esparruko zerbitzuak elkarri emateko Pasaiako Udalarekin sinatutako lankidetza-hitzarmenaren testua Euskal Herriko Agintaritzaren Aldizkarian argitaratzea.\nERANSKINA, JAURLARITZAREN IDAZKARITZAKO ETA LEGEBILTZARRAREKIKO HARREMANETARAKO ZUZENDARIAREN URTARRILAREN 23KO 34/2018 EBAZPENARENA\n1.– Euskal Autonomia Erkidegoko Administrazioak eta Pasaiako Udalak, besteak beste, betebehar hauek dituzte: herritarrei kalitateko zerbitzuak esleitzea, baliabide publikoak eraginkortasunez esleitzen eta erabiltzen saiatzea eta administrazio-izapideak sinplifikatzea. Horrez gain, beste administrazio publiko batzuekin batera, helburu partekatuak lortzeko jarduten dutenean, parte-hartzearen, objektibotasunaren, gardentasunaren eta lankidetzaren printzipioak bete behar dituzte. Kasu zehatz honetan, EAEko Administrazioaren eta Tokiko Administrazioaren arteko elkarlana ezartzen da. Hala izan behar duela agintzen da lege hauetan: Euskadiko Toki Erakundeei buruzko apirilaren 7ko 2/2016 Legea (1. eta 4. artikuluak) eta Sektore Publikoaren Araubide Juridikoaren urriaren 1eko 40/2015 Legea (3. eta 140. artikuluak). Horretarako, 140.2 artikuluak ezartzen duenez, tokiko administrazioarekiko harremanak tokiko araubidearen oinarrizko legeen bitartez arautuko dira, III. tituluan araututa ez dauden gaietan.\n– Pasaiako Udalean: administrazio elektronikoaren eskumena duen organoa.\nHamabigarrena.– Pasaiako Udala atxikitzea Euskal Autonomia Erkidegoko Administrazioaren eta Estatuaren Administrazio Orokorraren artean 2017ko martxoaren 24an sinatutako hitzarmenari.\na) Lagapena hartzen duen administrazioak ez dio eskatuko lagatzaileari informazioa hitzarmenean, eranskinetan edo alderdiek ituntzen dituzten aldaketetan adierazitakoak ez diren beste bitarteko batzuk erabiliz bidaltzeko.\nb) Lagapen-hartzailea den administrazioak ez die eskatuko pertsona interesdunei lagatzaileak emandako ziurtagiriak edo bestelako agiriak aurkezteko. Aitzitik, informazio hori hitzarmen honetan ezarritako sistemaren bidez transmititzeko eskatuko dio lagatzaileari; non eta ez den ezinezkoa, arrazoi teknikoengatik edo antolamenduagatik, lagatzaileak informazio hori bidaltzea.


Francisco Camps erruztatuen aulkian eseriko da gaur\nHerri epaimahai batek epaituko ditu Valentziako Gobernuko presidente ohia eta Ricardo Costa PPko idazkari nagusi ohia.\nFrancisco Camps Valentziako Generalitateko presidente ohia eta Ricardo Costa PPko idazkari nagusi ohia epaitu egingo dituzte gaurtik aurrera, Gürtel auziaren barnean ustez janzki batzuk jasotzeagatik. Instrukzioak bi urte eta erdi iraun du eta akusatuek 100 helegite inguru aurkeztu badituzte ere, gehiengoak atzera bota dituzte.\nAkusatuak eta epaimahakideak izateko hautagaiak 10:00etan bilduko dira epaitegian baina ez diote akusatuen deklarazioei ekingo epaimahai herrikoia osatuta geratu arte.\nCamps eta Costa Valentziako Gürtel auzian ustez janzki batzuk opari gisa jasotzeagatik epaituko dute. Akusazio honen ondorioz, Campsek dimisioa aurkeztu zuen uztailaren 20an eta bost egun ondoren, Jose Flors epaileak ahozko saioari hasiera ematea erabaki zuen. Dimisioa aurkeztean, bere errugabetasuna aldarrikatu zuen Campsek baina argitu zuenez, kargua utziko zuen Mariano Rajoyrentzat oztopo bat ez izateko.\nUstelkeriaren aurkako Fiskaltzak 41.250 euroko isuna eskatu die Campsi eta Costari. Akusazio popularrak, berriz, hiru urteko espetxe-zigorra eta zortzi urtebetez kargu publiko bat betetzeko debekua eskatu du.\nBaliteke Campsek 12 janzki jaso izana\n2005eko amaiera eta 2006ko iraila bitartean bost janzki eta hiru jaka (5.600 eurokoak), 2006ko amaiera eta 2007ko uztailaren artean beste bost janzki eta hiru zapata-pare (5.393,5 eurokoak) eta 2007ko uztailean bi janzki, jaka bat eta zapata-pare bi (2.680 eurokoak) jaso izana leporatu dio Campsi akusazio publikoak. Akusazioen arabera, litekeena da Campsek 14.021,50 euroko opariak jaso izana eta Costak, berriz, 7.325 euroko opariak.\n19.000 orriek osatutako prozesu honek bi asteko iraupena izango du epaitegietan. Halaber, Valentziako Generalitateko beste bi buruzagi epaitu dituzte dagoeneko, Victor Campos Generalitateko presidenteorde ohia eta Rafael Betoret Valentziako Diputazioko protokolo arduraduna, alegia. Biek akusazioa onartu eta 9.600 euroko isuna ordaindu zuten. Gainera, Betoretek 13.499 euroko janzkiak itzuli zituen.\nInformazio gehiago:Eitb: Francisco Camps erruztatuen aulkian eseriko da gaur\n346 aldiz ikusita


QRpedia - Wikipedia, entziklopedia askea.\nQRpedia, QR kodeak erabiltzen dituen mugikorrentzako web sistema bat da. Sistema honi esker Wikipedia artikuluak zabaldu ahal dira mugikorraren konfigurazio-hizkuntzan. QR kodeak modu errazean sortu eta Uniform Resource Identifier-etara (URI) zuzenean lotu daitezke, baina QRpediak funtzionaltasun gehigarri bat eransten du: mugikorraren erabilpen-hizkuntza antzeman dezake.\nQRpedia Roger Bamkin-ek irudikatu zuen, garai artan Wikimedia UK-eko lehendakaria, eta Terence Eden-ek garatu zuen. 2011ko apirilaren 19an lehen aldiz aurkeztu zen Derby-ko museoan, Ingalaterran, eta ordutik, hainbat erakundek erabili dute, batez ere Erresuma Batuko, Estatu Batuetako eta Espainiako museoek, bisitariarentzako informazioa gehigarri gisa. 2012. urtean zehar, Monmouth, Galesen, herri guzti sistema honen bidez osatzen lehena izan zen. Occupy mugimenduak bere afixetarako ere erabili izan du.\nProiektuaren iturri-kodea librea da MIT lizentziapean.\nDerby Museoko margo baten etiketa, A Philosopher Lecturing on the Orrery Wikipediako artikulura lotzen duen QRpedia kodea erakusten duela. 2012ko otsailean 19 hizkuntzetara itzulia zegoen.\nEtiketa bat Indianapolisko Haurren Museoan QRpedia kodea erabiltzen bisitariak Wikipediako Broad Ripple Park Carousel artikulura eramateko.\nZeramikako plaka QRpedia kodearekin Monmoutheko Shire Hall-ean, Monmouthpedia egitasmoaren barruan.\nEsmaltezko ikurra QRpedia kodearekin Pragako Ama Birjinaren Jaiotzaren Elizan, Txekiar Errepublikan.\nQrpedia kodeen erabilpena ukimen-mahai baten gainean erakusten duen bideoa. Ukimen-taula Samtidigt/Meanwhile erakusketan erabili zen Vasa Museoan, Stockholmen, Suedian.\n↑ (Ingelesez) Introducing QRpedia


Esatea Libre | Urkulluren bi urteko legegintzaldiaz\nAste honetan Josu Unanue EH Bilduko Bizkaiko hautagaia izan da elkarrizketatua. Solasaldian Gotzon Elizburu, Oihana Etxebarrieta eta Aiora Mujika kazetariak izan ditugu gurean, eta Urkulluren bi urteko legegintzaldiaz eta Espainiako Kongresuak onartutako Herritarren Segurtasunerako legeaz aritu gara hizketan, eta urtearen errepasoa ere egin dugu. Amaitzeko, Harrera Elkartea ekarri dugu erreportajearen bitartez gurera.\nBoga garagardoa dastatzeko aukera izango da San Tomas egunean Bilbon\nBoga garagardoa martxan da eta dastatzeko aukera izango da Bilbon, San Tomas egunean. Bertoko ekonomia bultzatzeko asmoz sortutako garagardoa dugu Boga kooperatiba. Eurekin izan gara.\nArraztalo elkartearen kontsumo taldeak harrera bikaina izan du Oiartzunen\nLau urte dira Oiartzungo hainbat familiek Arraztalo elkartea sortu zutela. Gaixotasun psikikoa zuten senideei laguntzeko egin zuten, lan eginez beraien ekarpena egin zezaten. Baratza landu eta garaian garaiko produktuekin saskiak osatzen dituzte beraien kontsumo talderako. Oiartzungo 30 familiek jasotzen dute astelehenero saskia, eta itxaron zerrenda dute.


Sexua, geneak eta osasun-arreta - Zientzia Kaiera\nHortaz, badirudi sexuak eragina duela ezaugarri batzuen eta gaixotasun batzuen gene-oinarrian. Nolakoa da sexuaren eta geneen arteko elkarrekintza hori? Gaiari buruz ezaguna dena bildu dute berriki argitaratutako artikulu batean.\nSexua ezaugarri biologiko garrantzitsu bat bada ere, ez da guztiz ezaguna bere eragina gaixotasunak pairatzeko arriskuan, pronostikoan edota tratamenduen eraginkortasunean. Honek emakumeen osasun-arreta kaxkarragoa izatea eragin du. Ezaugarri eta gaixotasun batzuetan sexua faktore garrantzitsua da baina gaixotasun horien gene-oinarria ikertzerakoan, sexua lan gutxitan hartu izan da kontuan.\nIzan ere, alde batetik sexu-kromosomak (X eta Y bezala izendatzen direnak) aztertzeko metodologia-eragozpenak daude; eta beste batetik estatistika-mugak daude. Muga hauek gainditzeko teknologiak eta teknikak egokitzen ari dira sexu-kromosomak dituzten berezitasunak kontuan hartzeko; eta biobankuen hazkundeari esker estatistika-mugak gainditzea espero da.\n1. irudia: Sexuen arteko ezberdintasunek eragina izan dezakete gene mailan. (Argazkia: 5688709 – domeinu publikoko irudia. Iturria: pixabay.com)\nHiru eredu proposatu dira ezaugarrien eta gaixotasunen gene-oinarrian sexuak duen eragina azaltzeko. Kontuan izan behar da eredu hauek ez direla bateraezinak, hau da, ereduek batera eragingo dutela hein ezberdinean, ezaugarriaren edo gaixotasunaren arabera.\nLehen eredua Carterren efektuan datza da. 1960.eko hamarkadan Cedric Carterrek ikusi zuen emakumeek gutxiagotan pairatzen zutela estenosi pilorikoa delako gaixotasuna, baina gaixotasuna pairatzen zuten emakumeen ondorengoak gaixotasuna izateko probabilitate handiagoa zuela, gaitza zuten gizonen ondorengoak baino.\nHortaz, Carterrek proposatu zuen arriskua sortzen duten gene-aldaera gehiago behar zituztela emakumeek gaixotasuna garatzeko. Horrek eragiten zuen haien semeek gaixotasuna errazago garatzea, gaixotasuna garatzeko arriskua sortzen duten gene-aldaera gutxiago behar baitira gizonetan. Hortaz, eredu honetan, sexuaren arabera gaixotasuna garatzeko arrisku-ataria ezberdina da, gene-zamak modu ezberdinean eragiten baitu. Hau da, gaixotasun batzuetan, gaitza garatzeko sexu batean bestean baino mutazio gehiago behar direla.\nBigarren eredua sexu-kromosomek eragiten dute. Gonaden garapena eta sexu-hormonen adierazpena dira sexu-kromosomen eraginik nabarmenenak. Era berean, X eta Y kromosomak parekatzen ez diren eremuetan, emakumeetan X kromosomak hainbat gene-prozesu jasotzen ditu, bertan dauden geneen funtzionamendua erregulatzeko. Honek guztiak gene mailako ezberdintasunak eragiten ditu emakumeetan eta gizonetan. Gainera, sexu-kromosomak genoma-osoko asoziazio-analisietatik kanpo geratu ohi dira eta, hortaz, oso gutxi aztertu da ezaugarrietan eta gaixotasunetan izan dezaketen eragina.\nAzken ereduan geneen eta ingurugiroaren arteko elkarrekintza gertatzen da. Sexua faktore biologiko bezala ez ezik ingurugiroa baldintzatzen duen faktore bat bezala ere ulertu behar da. Kanpoko faktoreak, sexuaren eta generoaren arabera ezberdinak izan daitezke, osasunean eragina duten heinean. Horrela, kontua garrantzitsua da antisorgailuen erabileran, lanarekin lotutako arriskuetan edota estresean. Gainera, hormonek bizitza osoan zehar eragiten dute eta sexuaren arabera hormonen maila eta zikloak ezberdinak dira. Izan ere, jakina da gaixotasun batzuen arriskurako inflexio-puntuak gertatzen direla hormona mailen aldaketak gertatzen diren garaietan (pubertaroan, haurdunaldian, erdiondoan edota menopausian). Esate baterako, gizonek probabilitate handiagoa dute pubertaroan asma garatzeko eta emakumeek pubertaroaren ostean.\n2. irudia: Ezaugarrien eta gaixotasunen gene-oinarriaren puzzlea osatzeko, beharrezkoa da sexua kontuan hartzea. (Argazkia: qimono – domeinu publikoko irudia. Iturria: pixabay.com)\nEredu hauek molekula mailan gertatzen diren mekanismoak islatzen dituzte. Mekanismo hauek erabilgarriak zain daitezke sexua eta genetika nola lotzen diren ulertzeko.\nBatetik, genomaren funtzioan sexu-ezberdintasunak ditugu. Ezaguna da geneen adierazpen kualitatibo eta kuantitatibo desberdinak gertatzen direla sexuaren arabera hainbat espezietan. Sexuaren araberako gene-funtzionamendu hori ehun, zelula eta gaixotasunetan ikusi da, sexu-kromosometan edo gainontzeko kromosometan kokatuta dauden geneetan. Ezberdintasun hori txikia bada ere, ikusi da emakumeetan eta gizonetan ezberdinak diren ezaugarriekin lotutako geneetan ere gertatzen dela.\nBestetik, gene-erregulazioan sexu-ezberdintasunak ditugu. Jakina da geneetatik gertu dauden gene-aldaerek eragina dutela gene–funtzionamenduan eta egituran. Eragin hori populazio, ehun, zelula mota eta zelularen egoeraren araberakoa izateaz gain, kasu batzuetan sexuaren araberakoa ere bada. Era berean, antzeko emaitzak lortu dira epigenetikoak diren erregulazio-mekanismoetan: DNAren metilazioaren patroian eta kromatinaren eskuragarritasunean ere sexuen arteko ezberdintasunak ikusi dira eta, horrek, geneen funtzionamenduan eragin dezake.\nAzkenik, badugu hormonen eragina geneen funtzionamenduan. Zelulek inguruan dituzten hormonen arabera, mintzean dituzten hartzaile izeneko sentsoreei esker, geneen funtzionamendua doitzen eta moldatzen dute. Lehenago esan denez, hainbat genek sexuaren arabera adierazpena ezberdina dute: gene horietatik heren bat inguru hormonen eraginpean egon daitezke.\nOro har aipatutako ezberdintasunak txikiak edo sotilak badira ere, guztiak batzerakoan eragin argiak izan daitezke. Eragin horien artean nabarmenena osasun-arreta da. Sexuaren arabera gene-mekanismoak ezberdinak badira, itu terapeutikoak ezberdinak izango dira. Gainera, botiken garapenak ez ditu sexuaren araberako ezberdintasunak kontuan hartzen eta horrek eragin du emakumeetan botika batzuen eraginkortasuna mugatua izatea edota ondorio kaltegarri gehiago izatea. Botikei ematen zaion erantzunak gene-oinarria izan dezakeen heinean, beharrezkoa izango da botiken garapenean sexua kontuan hartzea. Gauza bera gertatzen da tratamenduak sexuaren arabera doitzeko edota osasuntsua dena definitzeko.\nLaburbilduz, sexuak ezaugarri eta gaixotasun batzuen gene-oinarrian eragina duenez, ezaugarri horiek ikertzerakoan, gero eta ohikoagoa izango da sexua faktore gisa hartzea. Horri esker, etorkizunean, gene-mekanismoen ezagumenduan sakonduko da eta osasun-arretan hobekuntzak egongo dira, tratamenduak hobeto doituko baitira.\nKhramtsova et al. (2018). The role of sex in the genomics of human complex traits. Nature Review Genetics 20, 173-190. DOI: https://doi.org/10.1038/s41576-018-0083-1\nArgitalpen-data: 2019/02/21 · Atala: Dibulgazioa, Kolaborazioak\nZiortza Guezuraga Miokardio-infartuaren sintomak eta euren pertzepzioa ezberdina da gaitza pairatzen duen pertsonaren sexuaren arabera. Miokardio-infartuaren kasuan sexuaren arabera ezberdintasunak […]\nAsteon zientzia begi-bistan #243\nUxue Razkin Genetika Sexuaren eta geneen elkarrekintzaz mintzo da honetan Koldo Garcia. Sexua ezaugarri biologiko garrantzitsu bat bada ere, ez […]\nAsteon zientzia begi-bistan #243 – Zientzia Kaiera\n[…] eta geneen elkarrekintzaz mintzo da honetan Koldo Garcia. Sexua ezaugarri biologiko garrantzitsu bat bada ere, ez da guztiz ezaguna bere eragina […]\nSexua, geneak eta osasun-arreta | EIBZko liburutegia\n[…] Koldo Garcia / 2019-02-21 / x hitz […]\n[…] 2019/02/21 Sexua, geneak eta osasun-arreta […]\nItxialdirako genetika (60): Gene-dosia orekatzen – Edonola\n[…] kromosomikoarekin lotura, baizik eta inguruneari erantzunean eta zelulen beharrei. Adibidez, hormonek zeluletan eragiten dituzten erantzunen bidez. Hortaz, emakumeetan ACE2 gehiago adieraztea posible liteke baina ez X kromosoman […]


Asteburu honetan: Amonaren Pistoa 2 eratan • ZUZEU\nAmonaren Amonaren Pistoa 2 eratan –\nGaurkoan Amonaren errezetatan aurkitutako Pistoa egiteko errezeta dakarkizugu, 2 bertsiotan, urdaiazpikoaz lehena eta normalagoa ezer gabe bigarrena, biak erraz egitekoak eta denak txundituta uzteko primerako errezetak. Ama eta izeba bisitan datozenerako, ligatzeko… Segi gozo, segi fin eta on egin! 🙂\n6 piper berde eta gorri\nBeste lapiko batean jarri olioa berotzen.\nZatitu kuiatxo bat eta 6 piper berde, dena ondo zatitua, tortilla baterako balitz bezala. Adi ibili gorritu ez daitezen.\nBuztinezko kazuela batean jarri egindako tomatea eta urdaiazpiko zatitua, eta gehitu kuiatxoa eta piperrak.\nBi arrautza irabiatu eta batu dena gorpuztu arte.\nXigortutako ogiarekin zerbitzatu daiteke.\nZartagin edo lapiko batean jarri kuiatxoa, tipula, tomatea eta piper berdeak, dena ondo zatituta.\nSu baxuan egin dadila leundu arte.\nArrautzak irabiatu eta dena nahastu gorpuztu arte, baina urtsua geratu dadila.\nAmonaren etxeko neurriak:\nGastrobar Solana 4ko Sonia Tapiak tolosarrak “Txoriene” saioan pistoa 7 tomate motarekin prestatu zuenekoa…\nTxema Alberdi eta Beñat Alberdi harakinak Pistoa otarrainxkekin RZ egiten minutu térdiko bideoan:\nSpanish Ratatouille ere deitzen diote Pistoari …\nAmonaren Pistoa 2 eratan


Bertsolaritzan bide barriak urratzen - bizkaie.biz\nOraingoan, bertsolaritzeagaz lotuta bi ekimenen barrigaz natortzue, daborduko bidea urratu eta erantzun polita jaso daben ekimenen kontuagaz: ‘Arrotz-begi’ eta ‘Emetik Bertso Kabareta’.\n‘Arrotz-begi’ trama musikatuak gure herrietatik bere ibilbidea hasi dau. Bertan Xumai Murua, Mantxi, Oihana Bartra eta Nahikari Gabilondo bertsolariak jabilkuz kontu-kantari edo kantuoontari. Taldea Jon Agirretxe narratzaileak, Joxerra San Sebastian musikariak eta Karlos Del Olmo gidoilariak osatzen dabe.\nBertso-trama musikatua izanda, narratzaile bat dago, istorio bat kontetan dabilen bitartean, bertsoen norabidea bata edo bestea izateko lagungarri dana. Hau gidoitzat hartu leiteke baina emonaldi bakotxean bertsoak bere lekua topetan dau, berba edo bertso-lerro jakin bat jarraitu barik. Joxerrak, barriz, bereak diran kantuak eskaintzen dauz eta istorioaren arabera era diferentean garatzen dira.\nOrain arte, Lesaka, Ataun eta Donostian ibili dira. Lehenengo herri bietan, bertako euskaltegietan jardun dabe eta hirugarrenean, areto baten. Oihanak esan deuskun moduan ‘leku txiki eta batuak izan dira baina bertan sortu zan giroagaz gustura geratu gara’. Bertso-trama hau ez da geldi dagoan emonaldi bat, ikusleak berak be bertsolariakaz batera parte hartu ahal izaten dau eta.\nAurrerapen moduan, hemen daukazue ‘Arrotz Begi’-ren hasierea: ‘Egia osoa esan behar deutsuet. Ni ez nabe zuen artera erakarri goseak edo jazarpen politikoak, horreek biak eguneroko ogia badira be nire aberrian. Ezta gure erlijino nagusiaren agindu zorrotzak be. Are gitxiago inolako gerra santurik zuen kontra pizteko asmo ezkutua. Egia esango deutsuet: neure mendialdeko herrixkan ezagutu neban euskaldun baten begi ederrek gidatu nabee zeuen arteraino....’\nHonegaz batera, ez geunke apiriletik bere bidea egiten dabilen ‘Emetik Bertso Kabareta’ ahaztu gura. Talde honetako partaideak Iratxe Ibarra, Onintza Enbeita eta Oihane Perea dira. Gu Onintzagaz berbaz egon gara euren ikuskizunaren ganean.\nBerak esan deuskunez, asmo hau beharrizan bat sentiduten ebelako sortu zan: gaur egungo bertso munduko ‘klabe maskulinoak’ ekarria: gaiak antolatzeko modua, ikuspuntu maskulinoa, etab. ‘Falta dan alderdi femeninoa landu guran, toke probokatzailea erabili dogu, beti be umorea lehenengo lekuan ipinita’.\nZelan Parisko kabaretetan danetarik egiten zan, prostituzinoa, amatasuna edo sexua moduko gaiak aztertzeko izen dotorea da ‘Emetik Bertso Kabareta’. Eurena bat-bateko emonaldia da eta gaia prostituzinoa bada, publikoak ondo bizkor igarriko dau nor dan protagonistea eta nor protagonista horrengana bere zerbitzua eskatzera joango dana.\nHonezaz gan, euren saioak olerki eta bertso-sortakaz be pintetan dabez, ‘ahal dala emakumezkoenak baina Otamendi, Aristi edo Sarrionandiaren obrakaz be jarduten dogu’. Musika aldetik barriz, egokiena sartzen ahaleginduten dira.\nOrain arte, 20 bat saio egin dabez, Onintzaren eretxiz, ‘orain hasi da dana arranketan’. Hasieran, urte baterako epea jarri eben, baina gauzeak holan segidu ezkero, urte hori pasau eta gaia aldatzeko aukerea ikusten dabe, taldekideak aldatzeko aukerea ikusten ez daben arren. Zemendia behintzat beteta daukie eta hurrengoak zelan antolatu pentsetan dabiz.\nSaio berdetxo eta umoretsu bat ikusi gura ezkero, sartu danok kabaretera!!


Arantzazuko hilabete nagusia\nEskuetan duzuen buletina urriaren azken egunetan bidaltzen dizuegu. Hiru hilabetetik behingo martxari eutsi nahi diogu. Agur eta besarkada bana denoi!\nArantzazuk albiste dezente sortzen du hilabeteen joanean eta oso egokia ikusten dugu albiste horietako batzuen berri Adiskideengana urreratzea; albiste horietako batzuetan eskuhartze zuzena baitute Adiskideek, sustatzaile edo laguntzaile bezala.\nAlbiste eta berri askoren artean, Arantzazuk badu hilabete bat bereizia eta maitea, iraila da. Orduan ospatzen baitu bere Andre Mariaren festaburua eta data horren inguruan iristen dira jendetza oparoenak Arantzazura, beste garai inportante batzuei beren garrantzia murriztu gabe, Aste Santuari adibidez.\nAurtengo Bederatziurrenak fedearen esperientziari begiratu dio gogoeta eta otoitz egiteko, gogoan izanik aurten Fedearen Urtea ospatzen dihardugula. Bederatziurreneko egun bakoitzean galdera honi eman zaio erantzuna: «Zergatik naiz kristau fededuna?».\nArantzazuko etxeak ia erabat bete ohi dira Bederatziurrenean, garai bateko betekadak murriztu badira ere. Arantzazu bederatzi eguneko «barnetegi» bihurtzen da. Eta pertsona horiek eguneroko ordu nagusietara biltzen dira, Meza Nagusira eta Benediktara. Mendi-buelta ederrak eta mahai-inguru luzeak ere izaten dituzte gozagai. Egun beteak eta gozoak izaten dira Arantzazun.\nEta Bederatziurrenaren buruan, Andre Mariaren eguna. Agintari batzuk, Gotzaina buru eta pozik ospatu genuen egun handia. Azpimarratzekoa zenbait fraide eta pertsonak ematen diguten laguntza egun hauetan kantatzeko. Beste anaidi batzuetako fraide batzuk izan genituen lagun eta baita Oñati eta beste herri batzuetako laikoak ere. Bereziki aipatu eta txalotzekoa emakume talde batek ematen digun laguntza, ez bakarrik Bederatziurrenean, baizik urte osoan.\nAinhoa Arteta Arantzazun\nMusika Hamabostaldiak, aurtengo ekitaldian, aspalditik espero genuen bisita erregalatu zigun. Pasa den abuztuaren 26an Ainhoa Artetak bi parteko kontzertua eskaini zuen, Patxi Aizpiri pianoan lagun zuela, eta bere ahotsaren indar denari ateratzen utzi zion Schumann, Strauss eta beste zenbait autoreren obretan. Ordu eta erdiko ikuskizun ederra eskaini zien Basilika lepo bete zuten lagunei; are eta ikusgarriagoa izan zen emanaldia Lucio Muñozen erretaula eszenatoki izanik. Musika Hamabostaldiak Arantzazun urtero-urtero antolatzen duen kontzertua, maila kulturalean, Santutegian izaten den ekitaldirik garrantzitsuenetakoa da, zalantzarik gabe. Eskertzekoa da Musika hamabostaldiak Arantzazuren alde egiten duen lana.\n«Álvarez de Eulate» I. saria\nPasa den irailaren 14an, Arantzazu Gaur Fundazioaren laguntzarekin, Arantzazuko Basilikako beirateen egile Xavier Álvarez de Eulateren omenezko Pinturalehiaketako I. ekitaldia hartu zuen Arantzazuk. Urtero egingo den lehiaketa izango da hau Basilikako beirateen egileari eta frantziskotarren ordenak eman duen pintore onenetarikoari gorazarre egiteko. Gipuzkoatik, Bizkaitik, Arabatik, Nafarroatik eta estatuko beste zenbait lekutatik heldutako 34 margolarik eman zuten izena helduen kategorian; bik gazteenean eta 16 neska-mutilek haurren kategorian. Helduen kategorian saridunak José Reyes Ramos (1. Saria), José Manuel Méndez (2. Saria), Eluska Zabalo (3. Saria ex aequo) eta Albert Sesma (3. Saria ex aequo) izan ziren. Gazteen kategorian irabazleak Andrea Goikoetxea (1. Saria) eta Marina Santamaría (2. Saria) izan ziren. Eta artista txikienen artean saria lortu zutenak Manex eta Sara Balentziaga anai-arrebak izan ziren (1. eta 2. Saria, hurrenez hurren). Epaimahaiako kideek adierazitakoaren arabera maila oneko bilduma baloratu behar izan zuten. Pintura-lehiaketan saritutako koadroak, nahiz beste denak, ikusgai izan ziren urriaren 5etik 27ra Gandiaga Topagunean.\nZuzendaritza Batzordea Altzuzan\nArantzazuko Adiskideak elkarteko ZuzendaritzaBatzordeak urriaren 3ko bilera Altzuzako Oteiza Museoan egiteko ohorea izan zuen. Gregorio Díaz Ereño zuzendariaren gidaritzapean Batzordeko kideek bisita gidatua egin zuten lehenengo, eta, gero, horretarako espresuki prestatutako bulegoan eguneko gaiak landu ahal izan zituzten. Nabarmendu beharrekoak dira maiatzeko lehen igandean Seminarioko ikasleak bildu zituen Arantzazu Egunaren gainean egindako balorazioa, eta ekaineko Batzar Nagusiarenaren gainean eta Xavier Álvarez de Eulateren omenezko I. Pintura-lehiaketaren gainean egindakoak ere. Aztergai izan ziren, halaber, elkartearen egoera ekonomikoa eta epe laburrean lan daitezkeen proiektuak ere.\nAzken hilabeteetan bi mendi-irteera egin dira. Lehena uztailaren 20an izan zen, eta Aloñara heldu zen. Ekaitza zetorrela abiatu zen 40 lagunez osatutako mendizale-taldea ilunabarra ikusteko asmoz. Euritan busti ziren bai, baina zerua ere zabaldu zitzaien une magikoa bizi zezaten. Bistak izugarriak izan omen ziren. Bigarren irteera Zurkurtzera egin zuten 20 lagunek irailaren 15ean. Nahiz eta eguraldiak ez zuen gehiegi lagundu, arazorik gabe iritsi ziren gailurrera.\n2013rako programatutako azken irteera, Oñatitik Arantzazura bide zaharretik egiteko ibilaldia, urriaren 13an egin zen. Programatik kanpo, urriaren 27an, Andraitzera egiteko irteera berezia antolatu zen, tokiko geologiaren morfologia aztertzeko aukera eskaini zuena.\nJorge Oteizaren erakusketa\nJendearen babes handia izan zuen Jorge Oteizaren\nMarrazkiak, estanpak eta hitzak izeneko erakusketak. Milatik gora lagunek ikusi zituzten Felix Maraña kazetariak, abuztuaren 30etik irailaren 29ra, erakusteko Arantzazuri utzi zizkion 70 marrazkiak, estanpak, poema bisualak, argazkiak eta formatu txikiko 12 eskulturak. Erakusketa, lehenengoz, 2000. urtean egin zen, Oteiza oraindik bizirik zela, eta hurrengo hitzorduak Burgosen eta New Yorken izango ditu. Arantzazu eta Oteiza, elkarrekin betiko.\nMantenimendu taldearen lana\nEzin eskertuzkoa da, zinez, Arantzazura hilean behin edo bitan lan desberdinetan aritzeko etortzen den taldearen laguntza. Batez beste, 10 lagun etorri ziren uztailaren 29an, abuztuaren 5ean eta 24an, irailaren 28an eta urriaren 19an garbiketako eta mantenimenduko lanak egitera (bazterrak garbitu, belarra moztu eta abar). Nabarmendu beharrekoa da oroigarri-dendaren parean dagoen eserleku luzea nolako txukun utzi zuten. Ordu dezente eman zituzten eserleku osoa lixatzen eta bernizatzen. Taldearen hurrengo hitzordua, etorri nahi duenarentzat deialdi irekia da, azaroaren 9a, larunbata, izango da, goizeko 9.30ean, Arantzazuko Santutegia Hoteleko kafetegian. Zenbat eta gehiago izan, orduan eta hobeto..\nIxil Ar argazki erakusketa\nOñatiko ARG! argazki-festibalaren barruan, Ixil Ar erakusketa ikusgai izango da Gandiaga Topagunean azaroaren 3a arte. Jon Cazenave donostiarraren eta Alejandro Marote madrildarraren argazkiz osatua, kontenplaziozko isiltasuna du gai bezala. Cazenaveren hitzetan, “argazki bidezko elkarrizketa perfektua da, leku perfektuan, nire lanaren eta Maroterenaren oihartzun oteizianoak direla-eta”. Erakusketa zabalik dago ostiraletik igandera, 11.00etatik 18.00etara.\nProiektu sozial berrirako laguntza behar dugu\nAurreko buletinean laguntza eskatzen genizuen, Arantzazuk dituen behar batzuei erantzun ahal izateko. Erantzuna ez zen batere oparoa izan, bakar batzuek bere borondatea erakutsi bazuten ere. Bi alorretan daukagun beharra agertu nahi dugu oraingoan:\n– Adiskideen web orriaren mentenimendua da lehenengoa. Laster web orri berria edukiko dugu martxan eta ez litzateke egokia izango orri hila izatea. Berriak bidali eta berri horiek webean sartzea izango litzateke egin beharreko lana. Orri hori bizirik eta gaurkotua mantenduko duten boluntario batzuk behar ditugu. Lan interesgarria da, eta beharrezkoa.\n– Bigarren hau oso inportantea da. Arantzazuk laster martxan jarriko du bere proiektu sozial berria, beharrean aurkitzen den jendeari harrera egin eta laguntzeko. Zokoraketa-arriskuan bizi diren pertsona eta taldeei aisia eta heziketa eskaini nahi diegu.\nHonako hau izango du izen:\nHasteko, 2014an bederatzi talde ekartzea pentsatzen dugu Arantzazura hiru eguneko txangoa egiteko. Aisia eta heziketa hori eskaintzeko lagunak behar ditugu: mendi-buelta egiten goiz batean lagunduko dutenak, edo Arrikruzko kobak bisitatzen arratsalde bat emango dutenak, edo Gomiztegiko artzandegian... Ez da lan espezializatua, laguntza bat eskaintzea da, lan erraza.\nIzango al da inor lan honetan parte hartu nahi duenik? Proiektu soziala oso inportantea ikusten dugu Arantzazun, gaurko egunetan bereziki. Fraideek bakarrik edo Pastoral Kontseiluak bakarrik ezin dute. Bakoitzak ahal duena eta nahi duena eskaintzea da kontua.\nZain gauzkazu, etorri, mesedez!\nBuletinen PDF-zerrenda ikusi


Zer da “fracking”a? | Fracking EZ ArabaFracking EZ Araba\nCastellanoEuskara\tZer da purchase cialis 5 mg “fracking”a?\nAraba gasa duen zonalde baten erdigunea bilakatu da eta Eusko Jaurlaritzak, SHESAren bidez, iragarri du frackingaren bidez bertan dagoen gasa ustiatzeko teknikaren bideragarritasun ekonomikoa ikertzeko nahia azaldu du. Esplorazioa Enara deitutako baimenean egingo da, Araba, Trebiñuko Konderria barne, hartzen duena. Eusko Jaurlaritzak aurretatu du 185.000 metro kubiko miloi ateratzeko aukera dagoela, merkatuan 30.000 miloi euroko balioa izango luketenak. Arazoa da Arabako gasa ustiatzeak izan ahal dituen ingurumen kalteak ez direla aztertu . “Fracking”ak sortzen dituen arazoak


Xabier Riezu, Deustuko Unibertsitatearen Donostiako campuseko errektoreorde berria - Noticias de Gipuzkoa\nXabier Riezu, Deustuko Unibertsitatearen Donostiako campuseko errektoreorde berria\nn.g. 20.10.2020 | 16:02\nXabier Riezu, Deustuko Unibertsitatearen Donostiako campuseko errektoreorde berria. N.G.\nXabier Riezu, Deustuko Unibertsitatearen Donostiako campuseko errektoreorde berria.\nDONOSTIA - Deustuko Unibertsitatearen Donostiako campusean izan da gaur, urriak 20, bi errektoreordek eta dekano batek kargua hartzeko ekitaldia: Xabier Riezu, Donostiako campuseko errektoreorde berria; Eduardo Ruiz Vieytez, Unibertsitate Estrategiako errektoreordea; eta Javier Arellano, Gizarte eta Giza Zientzien Fakultateko dekanoa. Arduradun berriek egoera berezian hartu dute kargua, pandemia bete-betean.\nDonostiako campusak errektoreordea berritu du. Campus honek 1965ean ekin zion bere bideari, Mundaitzen. Urte batzuk lehenago, 1956an, Ategorrietan hasi zituen eskolak. EUTG (Gipuzkoako Ikasketa Unibertsitario eta Teknikoak) izena zuela, 1979an hasi zuen harremana Deustuko Unibertsitatearekin. Eta bat egitea 1989an buru zen. Harrezkero, campus hau Deustuko Unibertsitatearena da. Eta bertako arduradun nagusia Donostiako campuseko errektoreordea da. Gaur Xabier Riezuk hartu du ardura hori, José Antonio Rodríguez Ranzen ordez.\nErrektoreorde izendatu ondorengo lehenengo hitzetan, Xabier Riezuk adierazi du ezinezkoa dela "nik Donostiako campus hau pertsonifikatzea. Are gehiago, inork ezin izango luke hori egin. Egiten dugun guztiari begiratuta (ikasleak hezi; ikertu; enpresekin, administrazio publikoarekin, gizarte mugimenduekin, Elizarekin eta abarrekin harremanetan egon...), konturatzen naiz inor ez dela hori guztia ordezkatzeko gai. Eta asmo hori izango banu, iruzurti hutsa izango nintzateke eta errektoreorde txarra. Gure campusa eta inguruan duen eragin guztia pertsona, talentu, elkarlan, sare askoren batura da, garen horretatik, mundua elkarrekin eraldatzen laguntzeko ahalegin partekatuaren emaitza. Gaurtik aurrera, nire lana (eta ikasi egin beharko dut) ez da beste edozein egiteko baino garrantzitsuagoa, ez da beste edozein lan baino "Deustukoagoa". Etorkizuneko erronken aurrean, geure campusari bultzada bat emateko tinko lan egiteko konpromisoa hartzen dut."\nHarreman handiagoak eragileen artean\nUnibertsitate osoak campus honetan duen potentziala askotariko garduen ezarpenean ageri da. Inoiz ez da hemen izan ikasturte honetan adina gradu. Gradu horietako batzuk ez dira campus honetako ohiko fakultateetakoak, beste batzuetakoak baino: Ingeniaritza, Zuzenbidea eta, azken urteetan indartsuago, Psikologia eta Hezkuntza. Hain zuzen ere, Fakultate hori bitan banatuko da aurten: Osasun Zientziak, batetik, eta Hezkuntza eta Kirola, bestetik. Campusen arteko erlazioa dagoeneko ez da bi konpartimentu estankoren arteko lotura ahul bat. Horren erakusle, campus honetako hainbat pertsonak unibertsitate osoari dagozkion ardurak dituzte. Bestalde, Deustuko Unibertsitateak Gipuzkoako lurraldean duen esku hartzea ez dator campus honetako pertsonen eskutik bakarrik, unibertsitate osoarekin lotuta dago.\nIldo horretatik, José María Guibert errektoreak uste du sortzaile izaten jarraitu behar dugula campusen eta lurraldeen arteko harremanetan, bai eta unibertsitate jesuiten sare lanean ere: UNIJESen, Kircher Networken (Europako sarea) eta IAJUn (munduko sarea). Eta adierazten du jarraitu behar dela pentsatzen nola parte hartu lurralde mailan eragin zuzenagoa duten proiektuetan, hezkuntzako, gizarte arloko eta pastoraltzako beste erakunde jesuita batzuekin batera. "Elkarrekin pentsatu beharra eta tokian tokikoaren eta globalaren arteko sinergiak aprobetxatu nahia ez da unibertsitatearen kontuan soilik". Horregatik uste du agente moduan, gero eta harreman gehiago eta zabalagoak ditugula eta gero eta gehiago pentsatu behar dugula geurean esparru zabalagoa aintzat hartuta.\nTestuinguru globalean geure identitateaz gogoeta egiteko inspirazio gisa, Errektoreak Manuel Larramendi ekarri du gogora, XVIII. mendeko jesuita gipuzkoarra, filologoa eta historialaria. Unibertsitateko irakaslea izan zen Salamancan eta Valladoliden, eta Ilustrazioaren garaian, euskal hizkuntzaren eta kulturaren sustatzailea izan zen, baita gure herri ereduaren eta ohituren inguruko pentsalaria ere. "Campusean altxatzen ari garen eraikinak –laster bukatuta ikustea espero dugu– "Larramendi eraikina" izena eramango du, haren omenez", aurreratu du.\nDonostia trata de seguir adelante con su programa cultural para los próximos días.\nBiden aventaja en 7,9 puntos a Trump pero 181 de los 538 delegados siguen en el aire.


Galtzeimer (X) Erroak — Eibar.ORG | Eibarko peoria\nHemen zaude: Hasiera / Blogak / Harrikadak / Galtzeimer (X) Erroak\nGaltzeimer (X) Erroak\nMikel Iturria 2008/09/10 23:25\nAtzo goizean ingresatu genuen atta Donostiako egoitza batean. Aspaldian gertaturiko istorio bat kontatuko dut gaur.\n1979-80 urteen bueltan, telebista espainolean Raíces telesaila arrakastatsua botatzen zuten, Afrikatik Ameriketara esklabo eramandako Kunta Kinte gizasemearen istorioa, Alex Haley idazlearen eleberrian oinarriturikoa.\nOHO amaitu gabe nuen oraindik eta baserrian bizi ginen. Beheko solairuan sukaldea, komuna eta ukuilua. Goiko solairuan gurasoen, anaiaren eta nire gelaz aparte, egongela.\nDenok lotara joanak ginen, baina atta komunera jaitsi zen. Eskaileratik gora, nire koartoko argia piztuta zegoela ikusteko aukera zegoela ez nuen kalibratu. Cajahorrosak (Probintzialak? Munizipalak?) oparitutako Alex Haley idazlearen liburua irakurtzen ari nintzen buru-belarri eta ezin amata argia.\nIrakurketan erabat murgildurik nengoela, haserre bizian sartu zen gelara. Liburua kendu, lurrera bota eta argia alferrik gastatzen ez ibiltzeko esan zidan.\nLiburuaz ez naiz gogoratzen. Kunta Kintez, bai, telebisioan ateratzen zelako, nahiz eta nik ez ikusi (berandu botatzen zutelako). Liburua gurasoen etxean ikusten nuenean eta kolpearen ondorioz zuen orbaina ikusten nuela, beti gogoratzen nintzen egun hartan gertaturikoa. Aldiz, ez dut attaren zaplastekorik gogoan. Haserrealdi hura eta beste batzuk bai (une goxoak ere bai).\nLaboaren kanta berregokituz (hegoak fuera): "Erroak ebaki banizkio…". Horrela sentitzen naiz egunotan. Are gehiago atta egoitza batean utzi dugularik. Ez zegoen beste aukerarik, baina gogorra da.\nKarrusela abiadura hartzen hasi zenean, ezagun batek esan zidana dut gogoan iltzatuta. Haren ama dementziak eraman zuen. Ondo zekien zetorkiguna: "Saihestezina ez da tragikoa. Animo, pazientzia, ahalik eta umore gehiena. Ezin da ezer egin. Jan dezala, garbia egon dadila, ahalik eta gutxien sufri dezala. Bai, ondo pentsatuta, badakit oso mingarria dela".\nJobim maisuak zioen bezala, “Tristesa nao tem fim / felicidade sim”.\netiketak: ama, mikel_laboa, tom_jobim, gurasoak, galtzeimer, aita\nZeure kronika guztiak irakurtzen nabil, eta alde batetik gogorarazten deusta geuk arestian pasautakoa, baina beste alde batetik zeugaz izugarri identifikauta sentitzen naz eta horrek ondo sentiarazten nau. Eskerrik asko ba, Iturri, sendagarria izango da zeuretzat barneko gauza asko kanporatzen dituzulako, baina baita beste batzuontzako be.\nBai, eskerrik asko Oier eta Patxi, baita mezua utzi didazuen gainerakoei ere.\nPatxi: oraindik ere ez dakit ondo ari ote naizen gauza hauek publikatzen. Hamar apunte egin ditut jada eta ez naiz orain atzera botako, baina, tira, idatzi duzunak pozten nau.


“AEB Ukrainako gatazkan parte hartzen dabilela publikoki onartzen ari da” – Euskal Herria ★ Donbas Elkartasun Komitea\n“AEB Ukrainako gatazkan parte hartzen dabilela publikoki onartzen ari da”\nAlexandr Pavic politologoak RT hedabidean salatu duenaren arabera, bai Ben Hodges Europarako komandante Ipar-Amerikarraren azken hitzek, eta baita uniformedunak ingeleraz hizketan agertzen diren bideoek, AEBk Ukrainako gerra zibilean duen parte hartzea agerikoa dela erakusten dute.\nAlexandr Pavic politologoak RT hedabidean salatu duenaren arabera, bai Ben Hodges Europarako komandante Ipar-Amerikarrak soldadu Ukrainarrak saritzeak, eta baita uniformedunak ingeleraz hizketan agertzen diren bideoek, “AEBk Ukrainako gerra zibilean duen parte hartzea agerikoa dela erakusten dute”, Alexandr Pavic analista politikoaren iritziz, RT komunikabidean eginiko adierazpenetan.\n“Ben Hodgesek Ukrainako defensa ministeritzak Kieven duen ospitalerik handienean visita egin du, non Ukrainar gobernuaren soldadu zaurituak saritu eta beren eginbehar militarrak saritu dituen”, dio Pavicek. “Zer dela eta ari da general amerikar bat Ukrainar soldaduei eskerrak ematen beren herrialdean borroka egiteagatik? AEBren gerra bat ere delako, noski”, arrazoitzen du politologoak.\nAldi berean, AEBko Kongresuak laguntza militar moderatua emateko baiezkoa eta Ben Hodgesek berak soldadu estatubatuarrek Ukrainako Guardia Nazionala udaberritik aurrera entrenatuko dutela esan izana gogorarazi du Pavicek. Laguntza militar hau dagoeneko iritsi dela gaineratu du. Mendebaldeko herrialdeen gehiengoa inplikaturik izan arren, AEB da laguntza gehien eman duena.\n“Ukrainar armada guztiz suntsiturik zen duela hilabete batzuk, eta ezinezkoa da indarrak bakar-bakarrik berreskuratu dituela pentsatzea ere. Laguntza izan du, AEB guztien buru izan delarik.”\nGehiago irakurtzeko: Donetsk: “Washington negozioak egiten ari den bitartean, gu akabatzen ari dira“.\nPrev Saker komunitatearen irakurleek Mikhail Khazini elkarrizketa (IV eta azkena)\nNext A sólo 3 minutos de la medianoche


Azken zapatuko feria eta bigarren eskuko azoka egingo dituzte zapatuan\nArgitaratua: 2016-11-24 15:33\nHileko azken zapatuko feriak eta Mugikortasun Astearen barruan antolatu duten bigarren eskuko azokak bat egingo dute zapatuan, azaroaren 26an. Ferian arraultzekin sukaldatzen irakasteko tailer berria eskainiko diete umeei.\nHerriko merkataritza sustatzeko bono kanpaina jarri du martxan Txankakuak\nArgitaratua: 2016-11-17 18:25\nKontsumoa bultzatu eta herriko merkataritza sustatzeko bono kanpaina jarri du martxan Txankakua merkatarien elkarteak, aurten ere. 40 euroko bonoa erosita, 50 euroko erosketa egin ahal izango da hil amaierara bitartean.\nArgitaratua: 2016-10-11 21:21\nGazteen laneratzea sustatzea helburu duen Hazilan proiektuaren bigarren edizioan parte hartzeko izen-emateko epea barixakura arte, urriak 14, luzatu du Debegesa garapen agentziak.\nArgitaratua: 2016-10-04 10:15


INTELTA - Cutivalúk 34 urte daramatza emakumeen eskubideak babesten, tokiko eta eskualdeko gobernagarritasunaren bitartez, elkarrizketa- eta bitartekaritza-guneak sortu eta bideratzen, horien bitartez gizarte zibilak eta Estatuak indarrak batu eta koordinatu ditzaten genero-arrakala murriztearen alde, genero-ikuspegia aintzat hartuko duten politika publikoak formulatu eta abiarazita.\nPiura eskualdean dagoelarik, INTELTA - Cutivalú Piurako Genero-Ekitatearen aldeko Eskualde Mahaiaren sustatzaile nagusienetakoa da. Gaur egun, eskualdeko gizarte zibilaren 18 erakunde (oinarrizko mugimenduak, zaintza-batzordeak, GKEak eta komunikabideak) batzen dituen, eta genero-arrakala murriztera zuzendutako politika publikoak abian jartzea sustatu nahi duen gune horren koordinazio lanetan dihardu. Gainera, hautatu dute Genero-Indarkeria Prebenitzeko eta Biktimak Artatzeko mahaia koordinatzeko, hots, emakumeen aurkako indarkeriaren aurka lehiatu eta justizia bilaketan espezializatu diren erakundeak batzen diren gunea.\nGune bi horien koordinatzaile en aldetik, INTELTA - Cutivalúk aholkularitza teknikoa ematen die eskualdeko agintari, funtzionario eta teknikariei, alorreko ordenantzak aplikatu daitezen. Besteak beste, genero-ikuspegia eskualdeko aurrekontu partizipatibora aurkezten diren proiektuetan ebaluazio-irizpide izatea lortu izan da; 2007an Emakumeen Eskualdeko Kontseilua (Consejo Regional de la Mujer, COREM) sendotzeko jarduerak finantzatzea onetsi zen, bai eta etxeko indarkeriaren zein sexu-indarkeriaren aurkako proiektu bat ere. Ordutik hona, genero-indarkeria prebenitzeko, biktimak artatzeko eta indarkeria mota hori gainditzen laguntzeko zenbait ekimen burutu dira (https://www.radiocutivalu.org/juntos-contra-la-violencia-hacia-las-mujeres/)


Udan Zinema zure auzoan | Kultura Barrutik\n- abuztuak 11\nUdan Zinema zure auzoan\nZinema auzoetara bueltatuko da uda honetan doako hainbat proiekzio eta berritasun ugarirekin. .\nPAN: SEKULA BETIRAKO LURRALDERA BIDAIA\nEuskeraz, gastelaniazko azpi-tituluekin.\nEuskeraz, gastelaniazko azpi-tituluekin. 20:30\nGaztelaniaz, euskarazko azpi-tituluekin. UZTAILAK 19\nULISES (film laburra)\nEuskeraz, gaztelaniazko azpi-tituluekin.\nNUNCA PASA NADA (film laburra)\nGaztelaniaz, euskarazko azpi-tituluekin\nCasilda Iturrizar Parkearen Pergola\nRENOVABLE (film laburra)\nZIPI & ZAPE ETA KAPITAINAREN IRLA\nEuskaraz gastelaniazko azpi-tituluekin ABUZTUAK 2\nHILETA (film laburra)\nPIS (film laburra)\nDECORADO (film laburra)\nBESTEALDETIK (film laburra)\nEuskaraz, gaztelaniazko azpi-tituluekin\nAmaierako Jaia Artxandako patinatze pistan “MADE IN BILBAO” ZINEMA MARATOIA*\n20:30 HARITZ ZUBILLAGAREN LANEN EMANALDIA\n· Film Laburrak:\n· Film Luzea:\n22:30 ROBERTO SAN SEBASTIÁNEN LANEN EMANALDIA\n* Helduentzat bakarrik\nEGITAUA DESKARGATU (PDF)\n2015, Estatu Batuak, 111 minutu, Joe Wright\nPeterrek, 12 urteko mutil bihurriak, Londoneko umezurztegi ilun batean igaro du bere bizitza osoa. Delirioz betetako gau batean, umezurztegitik bidaia egingo du Sekula Betirako izena duen, eta piratez, gerlariz eta maitagarriz beteta dagoen mundu fantastikora.\nUztailak 13 (19.00) – Arriaga Plaza Euskaraz gaztelaniazko azpi-tituluekin\n2015, Espainia, 94 minutu, Leticia Dolera\nMaría de las Montañas, bizitzan zorterik izan ez duen 30 urteko neska da: ez du lanik, bere etxetik kanporatu egin dute, ez dauka bikoterik eta bere familiatik urrunduta bizi da.\nUztailak 13 (21.00) – Arriaga Plaza\n1978, Estatu Batuak, 110 minutu, Randal Kleiser\nSing-Along® orain arte ikusi gabeko formatua da filmak eskaintzeko orduan. Hainbat animatzailek koreografiak eta letrak erakutsiko dizkiete ikus-entzuleei, eta filmean zehar abestiak kantatuko dituzte. Beraz, ikus-entzuleek, GREASE ikusteaz gain, filmeko kantak euren kideekin abesteko esperientziaz goza dezakete. Uztailak 13 (22.30) – Arriaga Plaza\n2014, Alemania, 82 minutu, Hubert Weiland, Nina Wels\nKoko eta Oskar kanpotarrak dira Dragoi uhartean.\nKoko, hegan egiterik ez duen dragoi-hegalaria da; Oskar, berriz, barazkijalea bihurtzea erabaki duen haragijalea.\nUztailak 14 (19.00) – Arriaga Plaza\nEuskaraz gaztelaniazko azpi-tituluekin\n2016, Espainia, 93 minutu, Inés Paris\nIsabel oso afari bereziko anfitrioia da: Angel, senarra, gidoilaria da, eta Susana, Angelen emazte ohi eta zine zuzendariak, Diego Peretti antzezle argentinarra konbentzitu nahi du, film baten protagonista izan dadin. Uztailak 14 (20.30) – Arriaga Plaza\nJupiter Ascending 2015, Estatu Batuak, 127 minutu, Wachowski ahizpak\nJupiter Jones itsaso zabalean jaio zen, ama Errusiatik ihes zihoala, Estatu Batuetara, astronomoa zen aitaren erailketaren ondoren. Orain Chicagon bizi da, eta etxeak garbitzen ari da lanean. Uztailak 14 (22.00) – Arriaga Plaza\nGaztelaniaz euskarazko azpi-tituluekin TRAILER\n1990, Estatu Batuak, 98 minutu, Tim Burton\nGabon gau batean, adineko emakume batek Eduardo Manostijerasen istorioa kontatzen dio bilobari. Asmatzaile berezi batek sortutako mutila zen, baina asmatzaileak ezin izan zuen bere lana amaitu, eta mutilari artaziak utzi zizkion eskuetan, atzamarrak utzi beharrean.\nUztailak 19 (21.00) – Arangoitiko Eskola\n2015, Estatu Batuak, 135 minutu, J.J. Abrams\nAliantza Errebeldeak Heriotzaren bigarren Izarra garaitu zuenetik hogeita hamar urte igaro direnean (gertakari horiek Episodio VI: El retorno del Jedi filmean kontatzen dira), galaxia gerran dago oraindik. Beste Errepublika bat eratu da, baina erakunde ilun bat, Lehen Ordena, Galaxiako Inperioaren errautsetatik berpiztu da.\nUztailak 20 (21.30) – Ugarte Plaza (Otxarkoaga)\nGaztelaniaz euskarazko azpiti-tituluekin\n1975, Erresuma Batua, 100 minutu, Jim Sharman\n“The Rocky Horror Picture Show” filma, festa handia den ikuskizunerako fondoa da. Berez ere harribitxia den filmak bizia hartuko du musika numeroetan pertsonaiak pantailatik irteten direnean. Ikus-entzuleek festan modu aktiboan parte hartzeko gonbidapena jasoko dute. Abestu eta dantza egingo dute, eta pantailari gauzak bota eta oihu egingo diote.\nUztailak 26 (21.30) – Casilda Iturrizar Parkearen Pergola\n2016, España, 105 minutu, Óscar Santos\nGabonak heldu dira, eta Zipi eta Zape berriro ere euren okerkerietako batean sartuko dira. Baina oraingoan bihurrikeria hain handia denez, opor barik geratuko dira, eta gurasoekin joan beharko dute itxuraz itsasontzi bidaia aspergarria denera. Euren harridurarako, jomuga urruneko irla ikusgarria izango da. Uztailak 27 (21.30) – Altamirako pilotalekua\n2015, Espainia, 102 minutu, Nacho G. Velilla\nHugok eta Brauliok, unibertsitateko titulua duten bi gaztek, Espainian lanik eta etorkizunik ez aurkitzeaz nekatuta, Alemaniara joatea erabakiko dute, “Españoles por el mundo” motako telebistako programa batean ikusitakoari jarraituz. Abuztuak 2 (21.30) – Iturriondo Plaza (Zurbaranbarri)\nEl libro de la selva 2016, Estatu Batuak, 105 minutu, Jon Favreau\nMowglik, otso talde batek oihanean hazitako umeak, autoaurkikuntza bidaia liluragarriari ekingo dio, bere bizitza osoan ezagutu duen etxe bakarra utzi behar duenean. Rudyard Kiplingen eleberriaren beste moldaketa bat.\nAbuztuak 2 (21.30) – Gernikako Lorategiak (Miribilla)\nGaztelaniaz euskarazko azpi-tituluekin\nTRAILER Una noche en la Ópera\n1935, Estatu Batuak, 94 minutu, Sam Wood Negozioetarako sen bitxiak bultzatuta, Grouchok New Yorkera doan itsasontzi batean sartuko ditu Milango Operako izar nagusiak. Itsasontzi berean polizoi batzuk ere badoaz, Harpo eta Chico. Hiruen artean itsasontzia hankaz gora jarriko dute, New Yorken eskandalua antolatuko dute, eta operaren munduak inoiz ahaztu ezin izango duen erokeria bilakatuko dute estreinaldiaren gaua. 10 de agosto: Plaza en Avenida Kirikiño (Irala)\n2015, Euskadi, 90 minutu, Ben Sharrock\nEspainiak bizi duen krisi ekonomikoaren ondorioz gurasoen etxetik irten ezinik bizi den bikote gazte batek arazoak ditu duela denbora gutxi hasitako harremana gurasoen etxean gauzatzeko. Maitasunak sortutako grinak gora egin ahala, hotela ordaintzeko dirurik ez dutenez, gazteek sexu topaketetarako erabiltzen dituzten leku publikoak bilatu beharra dute, txortalekuak, pikaderoak, alegia.\nAbuztuak 10 (21.30) – Karmelo Plaza (Santutxu)\n2016, Euskadi, 75 minutu, Haritz Zubillaga (Helduentzat bakarrik)\nEkitaldi berezi baterako gaueko jantzi dotorea daraman Amanda, etxe aurrean aparkatuta dagoen eta antzezle gisa egin duen ibilbideari emandako saria jasotzeko galara eramango duen limusina handi eta luxuzkoan sartuko da. Bat-batean, leihoetako kristalak beltzez tindatuko dira, Amandaren mugikorrak funtzionatzeari utziko dio eta ezin izango ditu ateak ireki. Abuztuak 11 (20.30) – Artxandako patinatze pistan\n2016, Euskadi, 116 minutu, Roberto San Sebastián (Helduentzat bakarrik)\nGabon Zaharreko kotiloi batean, Nico, sexu esperientziarik gabeko hogei urte inguruko gazte lotsatia, modu batera edo bestera gau horretan birjintasuna galtzeko prest dago. Medea ezagutuko du, bere apartamentura eramango duen emakume heldu erakargarri eta pikaroa.\nAbuztuak 11 (22.30) – Artxandako patinatze pistan


Euskara Arloak eta beste zenbait erakundek egin dituzten ikerketek azpimarratu dute euskararen normalizazioan garrantzi handia dutela aisian aritzen diren eragileek eta baita hizkuntza geletatik kanpora lantzeko beharra dagoela ere. Horregatik, ekarri du Irunera Euskara arloak Irun Kuadrillak 2.0 izenburupeko egitasmo berri hau.\nProiektu hau, Irungo gaztetxoek, beste gauza batzuen artean hizkuntza ohitura berriak hartzeko sortu da. Euskara eremu formalekin bakarrik lotzetik, beraien eguneroko bizitzan aplikagarria zaizkien tresnen zati ere izatera pasa dadin. Kale ikerketa soziolinguistikoaren arabera, orokorrean euskarak egoera formaletan egin baitu gora, egoera informaletan, kalean, berriz, euskararen presentziak beheraka egiten du.\nHortaz, IRUN KUADRILLAK 2.0 egitasmoaren helburua, gazteek modu informalean ondo pasaz gain, lagun artean euskaraz egin eta ohitura berriak sortzeko eremu paregabea eskaintzea da. Ekimen hau dinamizatzeko, Irungo Udalak Gipuzkoako Urtxintxa aisialdiko elkartearen zerbitzuekin kontatzen du.\nIrun Kuadrillak 2.0 egitasmoa urtarriletik aurrera eta ostiralero arratsaldeko 19:00etatik 21:00etara gauzatzen da Irungo elkargune ezberdinetan , eta gazteen izen ematearen araberako taldekatzeak gauzatzen dira, 15-35 gaztez osatutakoak. Bertan parte hartzera gonbidatutako gazteak Irungo DBHko ikasleak dira, 12-16 urte bitartekoak. Are gehiago, egitasmoan oso presente egongo da gazteak izango direla egitasmo honetan protagonista nagusiak eta hori kontuan izanik gazteei hitza eta partaidetza eskaintzen zaie. Zehaztutako eremuak, Irungo hainbat gunetan (Palmera Montero, Udal Euskaltegia, Alde Zaharra-San Juan Auzo Elkartea, Arbesko Errota Auzo Elkartea...)\nHalaber, egitasmoan egingo diren ekintzak gazteen adin tarte ezberdinei egokitutakoak izango dira eta hauetan beraien nahi eta interesak oso presente egongo dira. Horretarako egitasmoan parte hartzen duten gazteei tresna ezberdinak eskainiko zaizkie metodologia parte hartzailearen bidez beraien nahiak eta iritziak ere plazaratu ditzaten.. Egitasmo honen helburua euskararen erabilera areagotzea da eta, bereziki gazteen hizkuntz ohituretan eragitea, eskolatik kanpo, aisialdiarekin lotuta. Bertan, barruko ekintzez gain, irteerak, txangoak eta abar egiten dira, lagunartean, kuadrillarekin.


Asun Balzola, ilustratzailea\n"Nire ametsak birziklatzen ikasi dut"\nPirata izan nahi zuen umetan Asun Balzolak (Bilbo, 1942). Baina hogei urte zituelarik, zorigaiztoko auto-istripu batek zazpi itsasoak altxor ezkutuen bila zeharkatzeko ametsa zapuztu zion. Erdizka sendatu ondoren, Madrilgo San Fernando Arte Ederretako Akademian pintura ikasi eta Bilboko Industria-imprentan lan eginez bat, ilustrazio eta idazketa munduan bete-betean murgildu zen. Eta Peter Panen laguna zen Wendyk bezala, bere leihotik hegan ateratzen ikasi eta fantasia mundu zoragarriak ezagutu zituen, gero, itzulitakoan, bere liburuetan kutunki erakutsi dizkigunak.\nEuskal Herriko eta Estatuko argitaletxe gehienentzat egin ditu ilustrazio lanak; baita Europa eta Estatu Batuetako hainbatentzat ere. Baina ume eta gazteentzako liburuen egile ez ezik, prentsa, testu liburu, diseinu grafiko eta publizitatean ere prestigio handikoak dira bere lanak. Halaber, sari garrantzitsuak eskuratu ditu, hala nola, Bratislavako "Golden Apple", Kultur Ministeritzako zenbait eta Eusko Jaurlaritzako "Euskadi" saria. Madrilen bizi den arren, garbi dauka bere euskaltasuna.\nChillida Leku miresteko Donostiara egin duen bisitaldia profitatuz, hitzordua egin dugu berarekin. Aurrez aurre eserita, Asunez gehien harritzen gaituena bere begirada lañoa eta xahua da; bere mintzamoldeak gainera, bere ilustrazioen tankera handia du: garbia, sakona eta kolorez betea.\n-Zure ustez, literatura ilustratzen duten pintura eta marrazkiak, zer dira: interpretazioa, itzulpena edo literatura bere horretan?\nNik esango nuke testua alde batetik doala eta ilustrazioak bestetik; irudiek berezko bizitza dute-eta. Baina oso jende gutxi uste horretakoa denez, azkenean marrazkiak eta testuak neronek egiten ditut eta kitto. Beraz, nire espresatzeko era bikoizten dut, bata irudien bidez, eta bestea aldiz, hitzen bidez. Biak dira nire izaeraren zati bat, batzuetan bat egiten dute, eta besteetan, bakoitza bere bidetik doa.\n-Ilustratzailea, margolari eta marrazkilaria izanik, itzultzaile soila da edo zerbait gehiago ere bai?\nHizkuntza ezberdina duen egilea da. Gero ikusi beharko genuke zein den garrantzitsuagoa hizkuntza plastikoa ala literarioa. Baina argi dago haurrei begira, hizkuntza plastikoa funtsezkoa dela eta ondorioz zorrozki egin behar dela, merkatuan benetako txapuzak direlako. Oso ilustrazio onak bezain testu kaskarrak dituzten lanak daude, eta alderantziz. Esaterako, Carmen Martin Gaiteren "Txanogorritxu Manhattan-en", idazteaz gain, berak ilustratu nahi izan zuena; ba, emaitza penagarria da. Bestalde, badago liburuak irudi gabekoak izan beharko luketela dioen jenderik.\n-Nahiz eta ilustrazio estilo ezberdinak landu, zureak direla nabaritzen da, pertsonaien keinu, ibilera eta dinamismoaz haraindi, baliabide xinpleak eta ikuspuntu antzekoa baitute.\nNire ustetan begiratzen duenaren zeregina garrantzi handikoa da. Horregatik saiatzen naiz bere irudimenaren atea irekitzen. Orokorrean, nire ilustrazioek iradoki egiten dute, ez naiz deskribapen zalea, ezta testuetan ere.\n-Zure arrakastaren gakoa birziklatzeko duzun ahalmenean datza.\nNi bezalako pertsona batek, alegia, hogei urterekin istripu bat izan duen edonork, dena birplanteatu beharra dauka. Eta nire pertsonaietako bat den Ninak bezala, nire ametsak birziklatzen ikasi dut. Istripuaren ondorioak okerrera doazenez, urtean behin nire buruari galdetu behar diot: nor naiz? non nago? noraino irits naiteke? Eta liburuekin beste hainbeste gertatzen zait. Berriki emakume abertzale baten testuaren gainean nabil lanean. Frankistek bere aita erahil zuten. Esan zidan bere memoriak idatzi nahi zituela eta lagundu egin diot. Eta denbora dexente kendu badit ere, oso interesgarria iruditzen zait bere burua literarioki azaldu nahi duen norbaiti eskua luzatzea. Agian ez da inoiz argitaratuko eta familia giroan bakarrik irakurri, baina argitaletxeen munduaz nekatzen naizenerako, zeregin horri gogoz helduko nioke. Izan ere, azken hirurogei urteotan, mundua gehiago aldatu da azken berrehunetan baino. Badira betiko desagertzen ari diren gauzak.\nBa, hain zaharra ez izanda ere, nik neuk gogoan ditudan gauzak. Esaterako, Asentxi nire amaren neskamea Azkoititik mamia katilua aldean zeramala Bilbora joaten zela. Imajinatzen al duzu halakorik orain?\n-Liburu bat ilustratzeko orduan, zein da egilearekin izaten duzun harremana? Hau da, nahiago duzu erabateko askatasuna ukan edo hobesten duzu egileak nolabait bideratzea nondik nora joan?\nErabateko askatasuna behar dut. Baina salbuespenak ere badira. Mariasun Landarekin, adibidez, oso ongi moldatzen naiz; eta berak ere konfidantza osoa du nigan.\n-Urte anitzez ilustratzaile lanetan jardun ondoren, zerk bultzatu zintuen zure liburuak ere idaztera?\nBa, ilustratzera ematen zizkidaten testuak txarrak zirela ikustea. Idazteari 1978an ekin nion, oso idazle gutxi aritzen zenean haur eta gazteentzat idazten. Baina aldizkari eta egunkarietan arlo honen kritika eta interes faltaren eraginez, haur literaturak ez du oihartzunik lortu . Euskadin ostera, balorazioa ezberdina da eta baditugu Mariasun Landa, Bernardo Atxaga edo Andu Lertxundi bezalako idazleak -beren lana ondo ezagutzen dudan hiru lagun aipatzearren-, edozein generotan lan eginda ere, baloratuta daudenak.\n-"Txoriburu" zure autobiografiaren hitzaurrean Mariasun Landak aipatzen du haurtzaroa mila puskatan txirtxilatutako ispilua dela, eta setatsu saiatzen garela ispilu hori berrosatzen. Ezinezko zeregina, ordea, baina gozoz betea; izan ere, biltzen ditugun zatiek inoiz ez digute itzultzen izan zena edo izan ginena, baina beharbada lagundu egiten digute geure burua hobeto ezagutzen eta eramaten.\nBatzuetan zure barruan ume bat izateko zortea duzu. Baina hori bukatu egiten da zure gurasoak hiltzen direnean. Ekainean bi urte egingo ditu nire ama hil egin zela, eta geroztik oso ezberdina naiz. Amak askatu egin nau. Batetik, lotsa galdu dut ; eta bestetik, berak eraman du nire baitan zegoen "txoriburu"a. Emakume helduagoa bezala ikusten dut nire burua, nahiz eta gauza ikonoklastagoak idazteko gauza ere banaizen.\n-Nolakoa zen Mina, zure ama?\nEmakumeak asko sufritu zuen. Ni bere tankera hartzen saiatu banintzen ere, oso ezberdina zen nire ondoan. Niri komunikazioa gustatzen zaidan bitartean, berari batere ez. Horretan oso euskalduna zen, dena egiten zuen barruraka, bizitzan umil bezain gogor jokatuz, are gehiago kontuan hartuta oso gazte alargundu zela eta lau seme-alaba hezitu zituela. Baina aldi berean, bere garaiari aurrea hartu zion emakumea izan zen hainbat arrazoirengatik, konparazio batera: 30ko hamarkadan ingelesa txukun hitz egiten bazekien eta argitaletxe baten ardura izan zuen 40 urtez.\n-Zein da burura datorkizun lehen irudia gerraosteko Bilbo garaitu hartaz, non arropa ez zen inoiz lehortzen?\nGaur egun Guggenheim-Bilbao dagoen atzealdean bizi nintzen ni. Eta auzo hori oso gogoan dut. Pentsa, itsasonztiak Arenaleraino jaisten ziren. Eta hain "kutreak" ziren dendatxo haiek, kafe usain sarkorra zeriela, sarreran sardina-kupelez beteak.\n-Amorru bizia ematen zizun Anamari eta Martintxu zure anai-arrebek zuri "kopiatzailea" deitzeak. Kopiatzailea ez zinela ikus zezaten bihurtu al zinen ilustratzaile?\nDudarik gabe. Beraiek "guay" baziren ni ere "guay" nintzela erakustearren izan naiz ilustratzailea, badakizu? Lauzpabost urterekin alemaniar Eskolara nindoala, oso ongi marrazten nuela eta hori magikoa zela konturatu nintzen. Nire arma zen, besteengandik ezberdintzen ninduena. Gero, "bilbotarkeriak" harrapatu eta "forofo" samarra bilakatu nintzen, badakizu: nik esandakoa derrigorrez bete behar.\n-Erdi gipuzkoarra zarela ahaztu gabe.\nBai, alajaina! Horrek salbatzen nauela esaten zidan nire amak. Eta bi aldeetatik, gainera. Ama donostiarra zen eta amona Pasaia Donibanekoa. Eta balzolatarrak ere Irundik zetozen.\n-"Txoriburu"n diozunez, lauzpabost urte zenituela, inguruko pertsonak ipuinetako pertsonaiak iruditzen zitzaizkizun. Zure ama maitagarri bat; aita, berriz, ogro bat; ahizpa nagusia, Anamari, neskatila txintxoz mozorrotutako sorgina; Martintxu neba, Itxu, azti bat; eta amona Romana, aldiz, erregina.\nAmona pasabidean zehar zebilen erregina zen, itsasontzi dotore baten antzera. Nire aita berriz zorrotzegia zen ni bezalako neskatxa ñimiño batentzat. Nire anai-arreben begietan ordea, ez zen inolako ogroa. Berritzailea zen aita, bera izan zen tenisean praka motzetan aritzera ausartu zen lehen bilbotarra. Bost axola zitzaion gizarteak zer pentsa zezakeen, eta hori guztiz arraroa zen sasoi eta gizarte klase hartan. Hanka izugarri erakargarriak zituen, gainera. Ze argazki politak dauden! Eta zentzu horretan, agian bere ausardia jaso dut. Izan ere, istripua jasanda, makuluak eta gurpil-aulkiaren menpe egotean, besteez paso egiten duzun momentu bat iristen da; bestela, gehiegi sufritzen duzu.\n-"Txoriburu " irakurriz, harrigarria da haurtzaroko oroitzapen horiek hain zehazki jasotzea.\nHaurtzaroa atxikitzen saiatu nintzen, beti ere nire oroitzapenei uko egin gabe. Gizarte klase horretatik aldendu banintzen ere, liburuan ez nuen alde hori epaitu nahi izan. Ez naiz burges bat, artista bat baizik. Eta nire kasa bizi naiz. Egun batean nire etxera afaltzera baldin bazatoz, postrerako agian ez dut goilaretxorik izango, ahaztu egiten baitzait erostea, badakizu? Baina hori bai, hiru ordenadore zoragarri ditut. (Ai ene! Abarretatik joan naiz. Zeren harira iritsi naiz honaino?)\n-Xehetasunak gogoratzen duzun gaitasunaz...\nA, bai. Ideiak aise elkartzen ditudala. Nahikoa zait amamaren armairua irudikatzea, bera esertzen ikusteko, niri begira gakorratza-lanak eginez. Intuizio handia zuen, ni berehala igarri ninduen, inolako psikoanalisia egin gabe. Umetan "txoriburu" deitu zidan, eta nerabezaroan berriz, "neurrigabea". Egia esan, hori da naizena, nahiz eta orain nire irudimenean bakarrik hegan egiteko gauza izan.\n-"Txoriburu"ren arrakastak bide horretatik segitzera animatu al zaitu?\nBai, noski. Baina ikusteke dago inoiz utziko al dioten ni haurrentzako egiletzat hartzeari. Helduentzat lan ugari egin arren, oraindik bada hori ikusi ez eta zera esaten didan jendea: "zurea haur mundua da eta". Eta ni protestaka hasten natzaie, "baina, zer diozu! Iaz Guggenheimeko Gabon txartelak margotu nituen-eta! Hori haur mundua al da? Bai zera!\nGuggenheimerako gabon txartelak.\n-Bidaiazale amorratua zaitugu. Zer ikasi duzu bidaiatzen?\nAsko mugitu naiz Mediterraneo eta iparraldearen artean. Erroman bizitzeaz aparte, Bartzelonan ere bizi izandakoa naiz eta bestetik, maiz noa Ingalaterrara. Bertan nagoela, erraz egokitzen naiz hango bizimodura, zintzotasun formal hori, erritmo motela, eztabaidagai korapilatsurik gabe, bakoitzaren txakur eta katuez mintzatuz. Egia esan, muturreko aldeek erakartzen naute, iparraldean nagoela hegoaldekoa naizela sentitzen dut, eta hemen nagoenean, iparraldekoa. Eta hori ona da ikuspuntuz aldatzen duzulako. Erroman oso euskalduntzat jotzen nuen nire burua, baina aldi berean arabiarra ere banaiz. Horren kontura, nik uste Espainia hutsegite galanta egiten ari dela bere oraingo jarrera politikoarekin, ezin baitio uko egin 900 urteko historiari. Hegoaldearekin zubi-lana egin beharko luke eta Afrikatik datorren inmigrazioa eskuzabalago onartu.\n-Hain zuzen, mundua krisialdian dago teknologia barbaroen esku dagoenetik.\nBai, Bushek dioen bezala, mendebaldeko zibilizazioaren nagusitasuna bistan da. Ba, azal diezadatela zertan diren nagusi!\n-Zure iritziz, ordenadore eta mundu birtualen aroan bete-betean murgildurik gaudela, zein izango da ilustrazio eta liburuen tokia?\nLiburuaren biziraupenean konfidantza dut. Baina informatikaren aldekoa ere banaiz. Mundiala iruditzen zait Txinan dagoen norbaitekin harremanetan jartzea. Ez nuke beraz, jarrera atzerakoi hori hartu nahi, hau da, "ni gaztea nintzela dena askoz hobea zen eta oraingo gazteak desastre hutsak dira" esatea, gazte horien adina nuenean gauza horiek egiten ez nituelako. Ez, horixe! Egiatan arriskutsua dena telezaborra da, indarkeria filmak, bideojoku bortitzak, eta abar...\n-Ze proiektu darabilzu esku artean?\nHaurrentzako bi liburu amaitu ditut S.M. argitaletxearentzat. Bata Velazquez-i buruz, eta bestea Murilloren inguruan. Eta orain beste batekin nabil, Goyari eskainia. Liburu hauek, batetik, ezagutza zati bat dute eta bestetik, fikzioa, ipuinekin-eta. Idazle modura, haurrei kultur informazioa pedadogo batek duen ikuspegi freskoago batetik eman nahi nieke, errespetu osoz. Nire burua prestatzeko, zenbait arte ikastaro egin nituen Ingalaterrako Urrutiko Unibertsitatean (Open Univertsity). Espero dezagun arrakasta izatea.\n-Demagun Euskal Herriko egoera korapilatsua konpontzeko pintzel magikoa eman dizutela, zer margotuko zenuke gure herriaren marko berrian?\nBakezalea naiz goitik behera. Ez nuke inor hilko, ezta autobus bat erre edo farola bat apurtuko ere, gauza horiek guztionak direlako. Ezin dut ulertu. Erabat primitiboa da indarkeriaren bidez borrokatzea; eta frogatua dago, gainera. Borrokatzeko benetako tresna hitza da. Hori dela eta, irudi berri horretan jendea elkar agurtzen margotuko nuke, elkarri bostekoa emanez eta denak izango ginateke hitz egiteko gauza, oihuka eta irainka aritu beharrean. Azken batean, Euskal Herriak autodeterminazioa nahi badu, bide horretatik segituko du, datorrena datorrela.\n-Eta Madrilen bizi zarenez, zaila izango da gure herriaz esaten diren astakeriei entzungor egitea...\nKomunikabideen hizkuntz hipokresia sinestezina da. Adriano Celentanok Italiako RAI katean egin zuena egin beharko genuke. "Telebistak ez du ezertarako balio. Beraz, itzaltzera gonbidatzen zaituztet" esan eta Italia osoak itzali zuen. Hainbeste arazo izan zituen ia ia kartzelan sartu zutela.


orokorra | Kirol Errota\nDeskargatu gure APP berria doan\nDoako aplikazioa da, kirolari eta kirolzale zaren horrentzat propio sortu duguna. Kirol-jarduerak erregistratu, zure entrenamenduak kontrolatu, gimnasioaren edukiera-okupazioa ezagutu... hainbat erabilera praktiko eta interesgarri emango dizkiozu, seguru! Egin klik!!\nIrakurri gehiago Deskargatu gure APP berria doan-i buruz\nKirolari lotutako erabilera batzuen euskara hobetzen\nKirolarekin lotutako zenbait esapide euskaraz, zuzen, nola esan behar diren zalantza sortzen zaigu zenbaitetan. Artikulu honetara ohikoenak diren zalantza horietako batzuen erantzunak ekarri dizkizugu.\nIrakurri gehiago Kirolari lotutako erabilera batzuen euskara hobetzen-i buruz\nKirol-modalitate askori buruzko gidaliburuak euskaraz\nZein da halako kirolaren historia laburra? Eta zein beste haren mekanika? Zer ariketa egin ditzaket? Nola esan dezaket euskaraz kontzeptu jakin bat? Erraz eta eroso, hemen dituzu erantzunak.\nIrakurri gehiago Kirol-modalitate askori buruzko gidaliburuak euskaraz-i buruz\nOdola emateko aukera KirolErrota Gimnasioan bertan\nKirolarion elkartasuna agerian uztera goaz. Kirolariak (ere) eredugarri gara. Eta odola ematen erakutsiko dugu hori. Durangoko KirolErrota Gimnasioan odola emateko autobusa jarriko dugu azaroaren 5ean goiz osoan zehar. Eta bertan jasoko ditugu kirolarion (eta gainerako edonoren) elkartasun-tantak. Zatoz!\nIrakurri gehiago Odola emateko aukera KirolErrota Gimnasioan bertan-i buruz\nInterneta bidelagun kirolean (ere)\nGauza jakina da arlo ia guztien inguruko informazioa kontsulta litekeela gaur egun online. Kirolerako ere, aliatu paregabea da internet. Kirolari eta kirolzale askok dakite hori, eta aldiro jotzen dute sareak eskaintzen dituen aukera ugariak baliatzera. Albiste honetara interneten euskaraz dauden webgune erabilgarri horietako gutxi batzuk ekarri ditugu zuentzat.\nIrakurri gehiago Interneta bidelagun kirolean (ere)-i buruz\nTeknologia kirolaren mesedetan\nDurangoko KirolErrota gimnasioak proiektu berritzailea abiarazi du teknologia kirolaren mesedetan jartzeko. Hain zuzen ere, KirolErrotak eta Wellk enpresak lankidetza-akordioa sinatu berri dute kirolzaleen premiei IKT tresnak erabilita erantzuna emateko. Proiektu aitzindaria garatuko dute 15 hilabeteko epean.\nIrakurri gehiago Teknologia kirolaren mesedetan-i buruz\nUdazkenean gaude, eta, oraindik ere, bada modua haurrek 'aire libreko' ekintzak egin ditzaten eta horiekin goza dezaten, baita familian ere.\nIrakurri gehiago Haurrentzako kirola-i buruz


Besteen Maltzagak | Iritzia | Berria\nTelesforo Monzonek lehenengo aldiz erabili zuenetik sekulako indarra izan du abertzalegoan Maltzagako metaforak. Ez dakigu ziur-ziur horrela den, baina askok Xibertako bileren atarian bergararrak Enbata aldizkariari eskainitako elkarrizketa bat jotzen dute formulazio horren abiapuntu, gero urte luzez askoren ahotan egon dena. Adibidez, Maltzagako Aldarria eta Mahaia ezagutu genituen duela hamarkada bat inguru eta denbora askoan Maltzagatik izan zuen izena Argia aldizkariko zuzendari Xabier Letonak astero idatzitako artikulu interesgarri haien sailak.\nUrrutiagoko intxaurretara begira, Brexitaren inguruan ikusten ari garenak Maltzagako ereduaren ahuldade eta gabeziak agerian uzten dituela aipatu zidan berriki euskal politikan urte asko emanak dituen buruzagi ohi batek. Erromantiko bezain inozoa dela gerorako gauza gehiegi lotu gabe uzten duen formulazio hori eta horregatik dagoela Erresuma Batuan asteotan dagoen anabasa. Ñabardurak ñabardura, antzeko bekatua ikusten dio Kataluniako independentismoaren baitan sortu den zatiketari ere. Gure artean egunen batean prozesu bat martxan jartzen bada oso kontuan hartzeko hutsuneak, adiskide zahar honen aburuz.\nTestuinguru historiko eta politiko ezberdina lagun, baina bestelakoa izan zen Eskoziakoa. Han ere egon ziren sektore independentistak hainbat gai garrantzitsu beste fase baterako utzi nahi zituztenak, baina SNPk gidatutako prozesuaren baitan osatutako Liburu Zuriak zehaztasun maila handia eskaintzen zuen eta, errealismoz, oso gustukoak ez zituzten aferak onartu zituzten, monarkiarena kasurako. Pentsatzekoa da, beraz, galdeketa hartan baiezkoak irabazi izan balu, oztopoak oztopo, errazagoa izango zela independentziarako bidea gauzatzea.\nBaina, zertarako galdu denbora kanpoko ereduak Maltzagarenarekin alderatu edota uztartzen, hemen dagoeneko Maltzaga hiltzat ematen bada?, galdetuko du norbaitek, hori baita gure artean azken urteotan dugun nobedade garrantzitsuenetako bat. Eta 1997an ELA izan bazen Gernikako Estatutua hiltzat eman zuena, sindikatu bera da hamarkada batzuk beranduago Monzonen ametsa bukatua dela gehien azpimarratzen duena, EAJri errua botatzen, noski, baina ezker abertzaleari ere errieta eginez jelkideekin akordioen bila tematzen delako. Ez da hor aldaketarik gauzatu Elorrietak esan (gogoratu bere liburua), Muñozek azpimarratu eta Lakuntzak iritsi berritan berretsi duenera.\nEta egia da, agian Xibertan bertan hil zen Maltzaga hura, jaio berritan. Edo Lizarra-Garazi hitzarmenaren hondarretan. Baina Maltzaga hor dago eta hortik pasatu beharko da. Kontua da hemen prozesu bat martxan jartzen bada, historikoki elkarrekin iriste hutsari eman zaion garrantzi sinbolikoari baino garrantzi handiagoa eman beharko zaizkiela eduki jakinei, geure Liburu Zuria idazteari, errealismoz proiektu eta proposamen bat lantzeari.\nBaina egoera bitxi baten aurrean gaude. Batzuen ustez ez da unea prozesu independentista esplizitu bati ekiteko, ez dira baldintzak ematen, beste bide batzuk jorratu behar dira. Beste batzuek, ordea, ekin nahi diote ibilbide horri baina arazo bat dutelakoan nago, barka biezadate atrebentzia: gaur egun hainbat esparrutan mahai gainean dituzten proposamenekin ez dute inoiz hemen nahiko indar lortuko Europako txoko (nahiko) oparo honetan. Beste era batera esanda, gero eta gehiago entzuten dugun bezala, EAJrik gabe prozesuren bat martxan jarri nahi dutenek arrakasta izan nahi badute, gaur egun EAJk ordezkatzen duenarekiko oso gertu kokatu beharko dira euren proposamenekin. Paradoxa dramatikoa? Agian bai. Badakit euskal independentismoaren inguruan gaur egun teorizatzen ari direnak justu kontrakoa esaten ari direla, baina ez da hori nik ikusten dudana. Barka biezadate atrebentzia, diot bigarren aldiz.